ဒေါက်တာထိန်အခမဲ့ ဆေးခန်းရေရှည်တည်တံ့ဖို့ ရည်ရွယ်ပြီး ဖွင့်လှစ်လိုက်တဲ့ DHFC ဓာတ်ခွဲခန်းတွင် “MEDICAL CHECK UP လုပ်ရင်း ကုသိုလ်ပြုကြပါစို့” – MyHealth Myanmar\nဒေါက်တာထိန်အခမဲ့ ဆေးခန်းရေရှည်တည်တံ့ဖို့ ရည်ရွယ်ပြီး ဖွင့်လှစ်လိုက်တဲ့ DHFC ဓာတ်ခွဲခန်းတွင် “MEDICAL CHECK UP လုပ်ရင်း ကုသိုလ်ပြုကြပါစို့”\nအမြတ်ငွေ ၁၀၀ % ကို ဒေါက်တာထိန် အခမဲ့ဆေးခန်း၏ ဆေးဝါးထောက်ပံ့မှုအတွက် အသုံးပြုမည်ဖြစ်သော ဓါတ်ခွဲခန်းတွင် ရောဂါရှာဖွေစမ်းသပ်မှုများကို အခြားဆေးရုံဆေးခန်းများထက် ၂ဆနိမ့်ပြီး သက်သာသော ဈေးနှုန်းများဖြင့် ဆေးစစ်မှုများ ပြုလုပ်နိုင်မည့်အပြင် ကုသိုလည်းရနိုင်မဲ့ သတင်းကောင်းလေးပဲဖြစ်ပါတယ်။ ဆင်းရဲနွမ်းပါးသူများအားထားရာ Dr. Htein Free Clinic ကို ၂၀၁၃ခုနှစ် စက်တင်ဘာလမှစတင်ဖွင့်လှစ်ခဲ့ရာ ယခုအခါ တောင်ဥက္ကလာတွင် ဆေးခန်း (၂ခန်း) ၊မင်္ဂလာဒုံ ပုလဲမြို့သစ်တွင် ဆေးခန်း(၁ခန်း) ၊ တောင်ဒဂုံမြို့နယ် ရွာသာကြီးတွင် ဆေးခန်း(၁ခန်း) ၊လှည်းကူးမြို့နယ် ဖားအောက်တောရတရာစခန်းတွင် ဆေးခန်း(၁ခန်း) စုစုပေါင်း အခမဲ့ကျန်းမာရေးစောင့်ရှောက်မှု ဆေးခန်း(၅ ခန်း) ဖွင့်လှစ်ထားပြီး ငွေကြေးချို့တဲ့အဆင်မပြေသူမျာအား နေ့စဉ်ကျန်းမာရေးစောင့်ရှောက်ကုသမှုများ(အခမဲ့) ပြုလုပ်ပေးလျှက်ရှိရာ နေ့စဉ်လူနာပေါင်း (၈၀) ဦးခန့်အား ကျန်းမာရေးစစ်ဆေးကုသပေးလျှက်ရှိနေပါတယ်။ ထို အခမဲ့ဆေးခန်းအတွက် လိုအပ်သော ဆေးဝါးများနှင့် ဆေးခန်းတည်တံ့ရန် ရန်ပုံငွေ တစ်ဖက်တစ်လမ်းမှရပြီး ဆေးစစ်နိုင်တဲ့ဓာတ်ခွဲခန်းကို တည်ထောင်လိုက်တာပဲဖြစ်ပါတယ်။\nနေမကောင်းဖြစ်မှ ဆေးရုံဆေးခန်းပြေးပြရတဲ့အခါတွေမှာ ငါပုံမှန်တစ်ခေါက်လောက်တော့ Medical Check Up လုပ်ကြည့်ခဲ့ရင် ကောင်းသားလို့ စဉ်းစားမိကြမှာပါ။ ရောဂါအသိနောက်ကျပြီး ကုသမှ ငွေကုန်ကြေးကျများ၊ လူပင်ပန်းကြရတဲ့ ပတ်ဝန်းကျင်ကသူတွေမြင်တိုင်း စောစော ကြိုသိခဲ့ရင်ကောင်းသားလို့ တွေးမိမှာပါ။ ကိုယ့်လခလေးတွေကို အပိုင်းပိုင်းခွဲပြီး သုံးစွဲစုဆောင်းနေချိန်မှာ တစ်စိတ်တစ်ပိုင်းလောက်ကိုတော့ အမှန်တကယ် လိုအပ်တဲ့သူတွေဆီလှူချင်လိုက်တာလုိ့ စဉ်းစားမိကြမှာပါ။ DHFC ဓာတ်ခွဲခန်းမှာ Medical Check Up ပြုလုပ်ကြရင်း ထွက်ပေါ်လာတဲ့ အမြတ်ငွေ တစ်ရာ ရာခိုင်နှုန်းကို ဒေါက်တာထိန်အခမဲ့ ဆေးကုခန်း ရေရှည်ရပ်တည်နိုင်ရေးအတွက် ထောက်ပံ့မှာဖြစ်လို့ ဆေးစစ်ရင်းကုသိုလ်ယူနိုင်ပါပြီ။\n??BASIC. – 50,000 ကျပ်\n??PREMIUM – 170,000 ကျပ်\n??COMPREHENSIVE – 300,000 ကျပ်\n“Individual Medical Check Up”\nမိမိကိုယ်တိုင် တစ်ဦးတစ်ယောက်ချင်းစီ ဖြစ်ဖြစ်၊ မိမိ မိသားစု ၊ လူကြီးမိဘတွေကို ဖြစ်ဖြစ် Annual Check Up အနေနှင့် စစ်ဆေးပေးမယ်ဆိုရင် ကျန်းမာရေးကို ဂရုစိုက်ရာလဲရောက် ငွေကြေးအင်အားချို့တဲ့လို့ ဆေးဝါးလိုအပ်နေသူတွေဆီ လှူဒါန်းရာလဲရောက်လို့ လူကြီးမိဘတွေကို ပြောပြကြည့်ဖို့ တိုက်တွန်းပါရစေ။\n“Pre- Employment Check Up or Annual Staff Medical Check Up”\nနှစ်စဉ်အလုပ်ခွင်ကျန်းမာရေး စစ်ဆေးချက်အနေနဲ့ပဲ ဖြစ်ဖြစ်၊ အလုပ်မဝင်မီ ကျန်းမာရေး စစ်ဆေးချက်အနေနဲ့ပဲဖြစ်ဖြစ် ဆိုင်ဝန်ထမ်း၊ ရုံးဝန်ထမ်းတွေ တစ်စုတစ်စည်းထဲ Medical Check Up ပြုလုပ်မယ်ဆိုရင်တော့ အလုပ်ရုံ၊ ရုံးနေရာထိ လာရောက်စစ်ဆေးပေးပြီး အဖြေများကိုလည်း ပြန်လည်ပို့ပေး၊ ရှင်းပြပေးမှာပါ။ အလုပ်လဲ မပျက်ပဲ အချိန်ကုန်သက်သာမှာမို့ အလုပ်က အထက်လူကြီးများကိုလဲ အသိပေးလိုက်ဖို့ တိုက်တွန်းချင်ပါတယ်။\nဆက်သွယ်စုံစမ်းရန် – 09452550050, 09452550060\nMyHealth Myanmar2019-01-08T17:17:55+06:30January 8th, 2019|General Knowledge, Health|


vinyl ထုတ်ချင်လို့ - MYSTERY ZILLION\nMYSTERY ZILLION တွင် English သို့မဟုတ် Unicode ဖြင့်သာ အသုံးပြုခွင့်ရှိသည်။ ဇော်ဂျီ ၊ ဧရာ စသည်တို့ကို အသုံးပြုခွင့် မရှိ။ Unicode Guide ကို ဒီမှာ Download ချပါ။ Zawgyi to Unicode ConverterDon't share ebook or software if nobody request. You can find free book websites on here. We are welcome for discussion or asking question instead.\nVote Up0Vote Down smileface January 2009 Posts: 31Registered Users (၄)ပေ၊(၂)ပေ vinyl wallsheet ထုတ်ချင်ရင် photoshop မှာ image size ကိုဘယ်လောက်ထားရပါသလဲ\t16 မှတ်ချက်များ sorted by Votes\nVote Up0Vote Down creativefox21 January 2009 Posts: 398Registered Users ၄ ပေ၊ ၂ ပေ ထုတ်ချင်ရင် image size ကို ၄ ပေ၊ ၂ပေ ပဲထားပေါ့။ လက်မနဲ့ဆိုရင် ၄၈လက်မ x ၂၄လက်မပေါ့။ Resolution ကို ၃၀၀ ပေါ့။ စက်မနိုင်ဘူးဆိုရင် ၁၀၀၊ ၁၅၀ လောက်ဆိုလည်းရတယ်။ vinyl quality ကိုတော့ ဆိုင်ရောက်မှမေးကြည့်ပေါ့။ idea မှာထုတ်ရင်ပိုကောင်းမယ်ထင်တယ်။ 6color ရတယ်။ :)\tVote Up0Vote Down KNaing January 2009 Posts: 103Registered Users ဗီနိုင်းထုတ်ရင် ဒီဇိုင်းပုံမှာ resolution 80 pixel/inch ဆိုရင် လုံလောက်ပါတယ်။ image size 48 in x 24 in x 80 pixel/inch ဆိုရင် အဆင်ပြေသွားမှာပါ။ အများကြီးတင်ထားလည်း ဆိုင်ရောက်ရင် ပြန်လျှော့လိုက်ပါလိမ့်မယ်။ ( စက်ကထွက်လာရင်တော့ သုံးတဲ့ head အပေါ်မှာမူတည်ပြီး 300, 600, 1200dpi စသဖြင့်ထွက်ပါတယ်) ( ဒီဇိုင်းလုပ်တဲ့ resolution နဲ့ စက်ကထုတ်တဲ့ resolution မတူပါ)အရောင်ကိုတော့ CMYK ပြောင်းပါ။ တစ်ချို့အရောင်များ ပြောင်းသွားပါလိမ့်မယ်။ ပြန်ချိန်ပါ။ အမြဲတမ်းထုတ်မယ်ဆိုရင်တော့ ကာလာ chart တစ်ခုလုပ်ပြီး ထုတ်ထားပါ။ အဲဒီကကြည့်ပြီး solid ကာလာများအရောင်ဖြည့်ရင် ပိုကောင်းပါတယ်။ဆိုဒ်ကြီးများအတွက် ထုတ်တဲ့ဆိုင်နဲ့တိုင်ပင်ပြီးလုပ်ပါ။ image pixel 300000 ထက်ကျော်တဲ့အရွယ် အစားများအတွက် Photoshop version အဟောင်းများနဲ့အဆင်မပြေပါ။ ပုံထုတ်စက်တွေမှာတော့ အရှည်ကြီးဆက်တိုက်ထုတ်နိုင်တဲ့ Rip software များသုံးကြပါတယ်။\tVote Up0Vote Down EveningPrimrose January 2009 Posts: 110Registered Users [quote=K နိုင်;28225]ဗီနိုင်းထုတ်ရင် ဒီဇိုင်းပုံမှာ resolution 80 pixel/inch ဆိုရင် လုံလောက်ပါတယ်။ image size 48 in x 24 in x 80 pixel/inch ဆိုရင် အဆင်ပြေသွားမှာပါ။ အများကြီးတင်ထားလည်း ဆိုင်ရောက်ရင် ပြန်လျှော့လိုက်ပါလိမ့်မယ်။ ( စက်ကထွက်လာရင်တော့ သုံးတဲ့ head အပေါ်မှာမူတည်ပြီး 300, 600, 1200dpi စသဖြင့်ထွက်ပါတယ်) ( ဒီဇိုင်းလုပ်တဲ့ resolution နဲ့ စက်ကထုတ်တဲ့ resolution မတူပါ)အရောင်ကိုတော့ CMYK ပြောင်းပါ။ တစ်ချို့အရောင်များ ပြောင်းသွားပါလိမ့်မယ်။ ပြန်ချိန်ပါ။ အမြဲတမ်းထုတ်မယ်ဆိုရင်တော့ ကာလာ chart တစ်ခုလုပ်ပြီး ထုတ်ထားပါ။ အဲဒီကကြည့်ပြီး solid ကာလာများအရောင်ဖြည့်ရင် ပိုကောင်းပါတယ်။ဆိုဒ်ကြီးများအတွက် ထုတ်တဲ့ဆိုင်နဲ့တိုင်ပင်ပြီးလုပ်ပါ။ image pixel 300000 ထက်ကျော်တဲ့အရွယ် အစားများအတွက် Photoshop version အဟောင်းများနဲ့အဆင်မပြေပါ။ ပုံထုတ်စက်တွေမှာတော့ အရှည်ကြီးဆက်တိုက်ထုတ်နိုင်တဲ့ Rip software များသုံးကြပါတယ်။ဟုတ်တယ်ဗျား ကျွန်တော်သိသလောက် Vinyl အတွက်ဆိုရင် resolutation က အများဆုံး ၇၂ က နေ အနည်းဆုံး 25 အတွင်းထားရင်လုံလောက်ပါပြီတဲ့။ ဆရာတစ်ယောက်ပြောပြတာပါ\tVote Up0Vote Down creativefox21 January 2009 Posts: 398Registered Users ဟုတ်တယ် .... size ကြီးရင်ကြီးသလို Resolution လျှော့ထုတ်လို့ရတယ်။ အခုက ၄ ပေ၊ ၂ပေ ဆိုလို့ ၁၀၀ နဲ့ ၁၅၀ ကိုညွှန်းလိုက်တာပါ။ ဆိုဒ်ကြီးရင်တော့ Resolution ကိုမကြည့်တော့ဘူး။ Pixel Dimension ပေါ်မူတည်ပြီးတွက်တယ်။ တစ်ခါတစ်လေ Resolution က ၁၀၊ ၁၅ လောက်ပဲ ရှိတတ်တယ်။ ပုံသေမရှိဘူး။ Resolution x Pixel Dimension x Size x Quality ပေါ်မှာ မူတည်ပြီးတွက်တယ်။ Resolution က 72 dpi ဆိုရင် အဆင်ပြေတယ်ဆိုပေမယ့် ... ဒီနောက်ပိုင်းစက်တွေမှာ ၃၀၀၊ ၆၀၀ တွေရနေပြီပဲ။ Quality အပြည့်ရတော့ ပိုကောင်းတာပေါ့ဗျာ :)\tVote Up0Vote Down creativefox21 January 2009 Posts: 398Registered Users တကယ်အလုပ်ဖြစ်တဲ့ အကြံတစ်ခုပေးရမယ်ဆိုရင်တော့ ... ကိုယ် vinyl ထုတ်မယ့်ဆိုင်ကို မေးလိုက်ပါ :D\tVote Up0Vote Down Ko Ko Win January 2009 Posts: 1,122Registered Users ဟုတ်ကဲ့ ဒီလိုမျိုးရှင်းလင်းစွာပြောပြပေးတဲ့အတွက် ကျေးဇူးအထူးပါ။ ဆိုင်ကိုပဲ မေးလိုက်တော့မယ်။ ကျွန်တော်က 20' x 4' လောက်ထုတ်မလားလို့။ ဘယ်လောက်ကျမလဲ သိ၀ူး။ သိရင်ပြောကြပါ။ စျေးနှုန်းလေး။\tVote Up0Vote Down waiwainwe October 2009 Posts: 9Registered Users Vinyle က ကို်ယ်ဘာသာ Photoshop မှာပြင်ရင် ရတယ်ပေါ့ ဟုတ်လားကျေးဇူးတင်ပါတယ် သူငယ်ချင်းတို့ရေ\tVote Up0Vote Down Yaung Sein October 2009 Posts: 548Registered Users သရက်အသစ်မဖွင့်တော့ပါဘူးဒီမှာပဲမေးလိုက်တော့မယ်။ ကျွန်တော် system unit တွေမှာကပ်တဲ့ စတေကာလေးတွေကိုလုပ်ချင်ပါတယ်။ Asus, Gigabyte တို့လိုမားသားဘုတ်ဝယ်ရင်ပါလာတဲ့ Logo sticker မျိုးလေးပါ။ ကောင်းကောင်းလေးလုပ်ချင်လို့ဘယ်မှာ လုပ်လို့ရနိုင်မလဲ ဆိုင်ကိုညွှန်းပေးပါခင်ဗျာ။\tVote Up0Vote Down royal7 October 2009 Posts: 295Registered Users Ko Ko Win said:ဟုတ်ကဲ့ ဒီလိုမျိုးရှင်းလင်းစွာပြောပြပေးတဲ့အတွက် ကျေးဇူးအထူးပါ။ ဆိုင်ကိုပဲ မေးလိုက်တော့မယ်။ ကျွန်တော်က 20' x 4' လောက်ထုတ်မလားလို့။ ဘယ်လောက်ကျမလဲ သိ၀ူး။ သိရင်ပြောကြပါ။ စျေးနှုန်းလေး။တစ်ပေပတ်လည် 350 ကျပ်ပေး၇တယ် ကိုယ်ဟာကိုယ်တွက်လိုက်တော့နော်:D:D ဆိုင်ပါ ညွှန်းလိုက်မယ် ဆူးလေက ေ၇ာင်စုံကမ္ဘာက quality မဆိုးဘူး။ WHO အတွက်ဒီဇိုင်းတွေထုတ်တုန်းက တခြားမှာအဆင်မပြေဘူး အဲဒီဆိုင်မှ ကြိုက်သွားကြတယ်။\tVote Up0Vote Down ညမီးအိမ် October 2009 Posts: 1,075Registered Users, Moderators Yaung Sein said:သရက်အသစ်မဖွင့်တော့ပါဘူးဒီမှာပဲမေးလိုက်တော့မယ်။ ကျွန်တော် system unit တွေမှာကပ်တဲ့ စတေကာလေးတွေကိုလုပ်ချင်ပါတယ်။ Asus, Gigabyte တို့လိုမားသားဘုတ်ဝယ်ရင်ပါလာတဲ့ Logo sticker မျိုးလေးပါ။ ကောင်းကောင်းလေးလုပ်ချင်လို့ဘယ်မှာ လုပ်လို့ရနိုင်မလဲ ဆိုင်ကိုညွှန်းပေးပါခင်ဗျာ။ကိုယောင်ရေ AAA Logo ဆိုတဲ့ ဆော့ဝဲလ်လေးသူံးဖူးလားမသိဘူး logo ဆွဲတဲ့ software ပေါ့။ စမ်းသုံးကြည်ပါလား။http://www.mediafire.com/?4mej2ummzxy\tVote Up0Vote Down gwasar October 2009 Posts: 44Registered Users [quote=k နိုင်;28225]အရောင်ကိုတော့ cmyk ပြောင်းပါ။ တစ်ချို့အရောင်များ ပြောင်းသွားပါလိမ့်မယ်။ ပြန်ချိန်ပါ။ ဒီဟာက ဘာလို့ cmyk ကို ပြောင်းရတာလဲအစ်ကို... တကယ်မသိလို့ပါနောှ.. နောက်စာအုပ်ထဲမှာလည်း ဖတ်ဖူးလို့ပါ.. ဘာလို့ rgb မထားလဲပေါ့.. :d\tVote Up0Vote Down Vassilihunt October 2009 Posts: 306Registered Users CMYK ပြောင်းရတာက printing machine တော်တော်များများက ၄ ရောင်၊ ဒါမှမဟုတ် ၆ ရောင်(C,M,Y,K,LM,LC) သုံးပါတယ်. ကိုယ်လိုချင်တဲ့ အရောင်ကို CMYK chart နဲ့ပေးထားတာ အကောင်းဆုံးပါပဲ RGB ကတော့ ဓါတ်ပုံကူးစက်တော်တော်များများပဲ သုံးပါတယ် RGB ကနေ CMYK ပြောင်းရင် colour down တတ်ပါတယ် CS4 ထဲမှာပြောင်းရင်တော့ သိပ်အပြောင်းကြီးမဟုတ်ပဲ အနီးစပ်ဆုံး colour အမှန်ကို ရနိုင်ပါတယ် အိမ်မှာ ချိန်ထားတဲ့အရောင်ကို ဆိုင်မှာထုတ်ရင် အနီးစပ်ဆုံး ၈၀% -၉၀% ရရင် အဲဒီဆိုင်တော်တော် ကောင်းနေပါပြီ ဘယ် printng ဆိုင်မှ ၁၀၀% မရနိုင်ပါ. ၉၀% ကျော်ရရင် စိတ်ကျေနပ်လိုက်ပါ. ကျွန်တော်ကတော့ ဘယ်ဆိုင်မှ သဘောမတွေ့ပါဘူးဆိုင်တွေက colour ချိန်ရမှာ တော်တော်ကြောက်ကျပါတယ်၊ printing ဆိုင်တွေက colourproof ပေးရင် ရအောင်ချိန်ပေးရမှာ သူတို့တာ၀န်ပါ၊ တစ်ခါ မကြိုက် နှစ်ခါမကြိုက် သုံးခါလောက်ဆိုရင် စိတ်က မကြည်လင်တော့ပါ တစ်ချို့ဆိုင်တွေဆို တော်တော်ဆိုးပါတယ် ၇၀% အောက်ရောက်ပါတယ်အဲဒီတော့ ကိုယ့်ဘာကိုယ်၊ လိုချင်သော အရောင်ရအောင် ဆိုင်နဲ့့ ညှိကြပါ :P:P:P\tVote Up0Vote Down khinegood October 2009 Posts: 25Registered Users ဒီဆိုင်ကို သွားကြည့်ပါလား အဆင်ပြေမှာပါReallife AdvertisingB(3),North Wing of Aung San Stadium, Mingalar Taungnyunt Tsp382 743, 381 702\tVote Up0Vote Down Dr.know October 2009 Posts: 330Registered Users gwasar said:ဒီဟာက ဘာလို့ cmyk ကို ပြောင်းရတာလဲအစ်ကို... တကယ်မသိလို့ပါနောှ.. နောက်စာအုပ်ထဲမှာလည်း ဖတ်ဖူးလို့ပါ.. ဘာလို့ rgb မထားလဲပေါ့.. :dဘာကြောင် ့လည်းဆိုတော့Vinyl printing machine တွေမှာ CMYK ကာလာ စနစ်ဘဲသုံးလို ့ပါ ။ 1။ကိုယ် ့ဖာသာ Design ဆွဲမယ်ဆိုရင် Colour စနစ်ကို CMYK မှာထားပြီးဆွဲပါ။2။Resolution ကိုတော့72 dpi ထားပါ။ ( ဘယ်လောက်ဘဲထားထား ဆိုင်ရောက်ရင် 72 ကိုပြောင်းမှာပါ)3။ ဆိုင်တွေကတော ့အများကြီးပါဘဲ ။ Vinyl အထူ /အပါးအပေါ် မူတည်ပြီး စျေးကွာပါတယ် ။အပါးဆို တပေ 300 ကျပ်ပါ။ များရင် ထပ်ပြီးစျေးလျော ့ပါတယ် ။ အထူကတော ့တပေ 600 ခန် ့ပါ ။34 လမ်းမှာဆိုရင် ( မြို ့တော်ခန်းမ အနောက် )3ဆိုင်လောက်ရှိပါတယ် ။ ဆိပ်ကမ်းသာလမ်းမှာလည်း ရှိပါတယ်။ အခုဆို Vinyl ဆိုင်တွေ တော်တော်များနေပါပြီ ။\tVote Up0Vote Down kopauk October 2009 Posts: 256Registered Users vinyl စက်မှာပုံထုတ်ဖို့ဆိုရင် resolution ထက် ဆိုဒ်ကပိုအရေးကြီးမယ်ထင်တယ်ဆိုဒ်မှားနေရင် ဥပမာ- လိုချင်တာက ၂ ပေ Г— ၃ ပေ crop လာတာက 24in x 24in ဆို အောက်ပိုင်းပြတ်သွားမှာ။crop လုပ်လို့မရနိုင်တဲ့ အချိုးကြီးဖြစ်နေရင်ထုတ်ဖို့အဆင်မပြေနိုင်ပါဆိုင်ကတော့ tiff ဖိုင်ပြောင်းပြီးဆိုဒ်ရိုက်ထည့်မှာဆိုတော့ resolution မပါတော့ပါ။ဒီတော့ ကျွန်တော်တော့ photoshop မှာ 4x6 ဆိုဒ်လောက်ပေါ့ 300dpi လောက်နီးနီးရောက်အောင်crop လိုက်ရင်ပိုအဆင်ပြေမယ်လို့ထင်တယ်။ ဥပမာ-၁၀ ပေ ၃ ပေ လိုချင်ရင်inch ကို 120in ထိမပြောင်းတော့ဘူး 10 in x3in 300dpi ဆိုပိုအဆင်ပြေမယ်ပေါ့။\tVote Up0Vote Down hipper88 January 2010 Posts: 22Registered Users အနော်က 4x6 ဆိုဒ်ကို scan ဖတ်ပြီး vinly ထုတ်ချင်လို့ပါ။ လုပ်ကြည့်တာ ၀ါးနေလို့၊ ဖြစ်နိုင်ရင် ပြုလုပ်ပုံအဆင့်ဆင့်ကိုပြောပြပေးပါလားနော်။\tAddaComment ဆွေးနွေးမေးမြန်းခြင်းစတင်ရန်\nလှိုက်လှဲစွာကြိုဆိုပါသည်။ ယခု ပထမဆုံးအကြိမ် ရောက်ဖူးခြင်းဖြစ်ပါသလား? ဝင်ရောက် ဆွေးနွေး မေးမြန်းလိုပါလျှင် အောက်တွင်ဖော်ပြထားသော button များမှတဆင့် ဝင်ရောက် ဆွေးနွေးနိုင်သကဲ့သို့ အဖွဲ့ဝင်အသစ်အနေဖြင့်လည်း လျှောက်ထားနိုင်ပါတယ်။ ဝင်ရောက်ရန် အဖွဲ့ဝင်အဖြစ် လျှောက်ထားခြင်း အမျိုးအစားများ\n↳ Antivirus & Virus555\n↳ Internet & Email943\n↳ Internet Security124\n↳ IT Debates15\n↳ Help Desk798\n↳ MZ News291\n↳ MZ Blog10\n↳ Intro Myself861\n↳ Members Showcase3\n↳ MZ's Pick10\n↳ Reader's Pick6\n↳ Job Vacancy72\n↳ My Article190\n↳ Theory And Data Structure20\n↳ Ruby On Rail6\n↳ ASP / ASP.NET42\n↳ HTML / CSS70\n↳ iOS Devlopment39\n↳ Android Development34\n↳ WP7Development1\n↳ other mobile1\n↳ Windows Mobile21\n↳ Linux Server20\n↳ 3D Max12\n↳ Tech News405\n↳ Rapidshare Account66\n↳ File Request286\n↳ Computer Humor10\n↳ Desktop PCs33\n↳ Apple Sale15\n↳ Laptops & Notebooks Sale28\n↳ Book Sale15\n↳ Network Accessories Sale27\n↳ Drives & Storage21\n↳ Windows 7142\n↳ Windows Vista62\n↳ Windows XP177\n↳ Windows Server47\n↳ Printers & Scanner29\nJanuary 2009 Dr.know\nOctober 2009 EveningPrimrose\nJanuary 2009 gwasar\nOctober 2009 hipper88\nJanuary 2010 khinegood\nOctober 2009 KNaing\nJanuary 2009 Ko Ko Win\nJanuary 2009 kopauk\nOctober 2009 royal7\nOctober 2009 Vassilihunt\nOctober 2009 waiwainwe\nOctober 2009 Yaung Sein\nOctober 2009 ညမီးအိမ်\nOctober 2009 Powered by Vanilla


United Nations (CNN)In the past four weeks over halfamillion Rohingya Muslims have been forced to flee Myanmar to escape an orchestrated campaign of violence described by the UN as “ethnic cleansing.” But it wasn’t until Thursday that the UN Security Council held its first public meeting on the situation in more than eight years. UN Secretary-General Antonio Guterres told the council that the current outbreak of violence has “spiraled into the world’s fastest-developing refugee emergency,ahumanitarian and human rights nightmare.” “We’ve received bone-chilling accounts from those who fled, mainly women, children and the elderly,” he said....\nAt the UN Security Council yesterday, both the UN Secretary-General andanumber of UNSC members called for tough pressure on the Myanmar government, as the crisis in Rakhine State—and the exodus of refugees into Bangladesh—continues with little let up. U.S. Permanent Representative to the United Nations Nikki Haley called for all countries to stop providing weapons to the Myanmar military, according to reports in Reuters. She said, “Any country that is currently providing weapons to the Burmese military should suspend these activities until sufficient accountability measures are in place” to ensure that the ethnic cleansing stops and commanders...\nSep 29, 2017 | Myanmar, NEWS |0|\nမြန်မာနိုင်ငံ၊ ရခိုင်ပြည်နယ်က အခြေအနေအရပ်ရပ်နဲ့ပတ်သက်ပြီး ကုလသမဂ္ဂလုံခြုံရေးကောင်စီမှာ စက်တင်ဘာ လ ၂၈ ရက်၊ ကြာသပတေးနေ့က တံခါးဖွင့်အစည်းအဝေးတခုလုပ်ခဲ့ပါတယ်။ ဒီအစည်းအဝေးအတွင်း အတွင်းရေးမှူးချုပ်က ကောင်စီကို အစီရင်ခံတင်ပြသလို လုံခြုံရေးကောင်စီအဖွဲ့ဝင် နိုင်ငံတွေကလဲ ရခိုင်ပြည်နယ်အခြေအနေနဲ့ပတ်သက်ပြီး သူတို့ရဲ့ စိုးရိမ်ချက်တွေနဲ့ မြန်မာအစိုးရကို တိုက်တွန်း တောင်းဆိုတာတွေကို အသီးသီးပြောသွားကြပါတယ်။ ဒီပြောဆိုချက်တချို့ကို ကောက်နုတ်စုစည်းပြီး ကိုကျော်ကျော်သိန်းက ဆက်ပြောပြပါမယ်။ မြန်မာ့အရေး လုံခြုံရေးကောင်စီ အစည်းအဝေးအဖွင့်မှာ ရခိုင်ပြည်နယ်က အခြေအနေတွေနဲ့ပတ်သက်ပြီး ကုလသမဂ္ဂ အတွင်းရေးမှူးချုပ် António Guterres က အရင်ဆုံး အစီရင်ခံတင်ပြတဲ့ထဲ သြဂုတ်လ ၂၅ ရက်နေ့မှာ Arakan Rohingya Salvation Army က မြန်မာလုံခြုံရေးတပ်ဖွဲ့တွေကို တိုက်ခိုက်ခဲ့ပြီးကတည်းကဆိုရင် လက်ရှိအခြေအနေဟာ တဖြည်းဖြည်းချင်း ယိုယွင်းလာနေတဲ့အကြောင်းနဲ့ အဲဒီလိုတိုက်ခိုက်တာကို သူ့အနေနဲ့ ပြစ်တင်ရှုတ်ချတယ်ဆိုတာ ထပ်ပြီး ပြောသွားပါတယ်။ အဲဒီအချိန်ကတည်းကစလို့ ဒုက္ခသည်အရေးပေါ်အခြေအနေ၊ လူသားဘေးဒုက္ခနဲ့ လူ့အခွင့်အရေးဆိုင်ရာ ဆိုးရွားတဲ့အခြေအနေ တခုအဖြစ် ကမ္ဘာပေါ်မှာ အလျင်မြန်ဆုံးနှုန်းနဲ့ ပြောင်းလဲ ဖြစ်ပေါ်လာတယ်လို့ အတွင်းရေးမှူးချုပ်က ထောက်ပြပါတယ်။ အဲဒီ နောက် မြန်မာအာဏာပိုင်တွေအနေနဲ့ လုပ်ငန်းစဉ်သုံးခုကို ချက်ခြင်းလက်ငင်းလုပ်ဆောင်ဖို့ သူက တောင်းဆိုသွားပါတယ်။ “မြန်မာအာဏာပိုင်တွေအနေနဲ့ ဒီခြေလှမ်း၃ ရပ်ကို ချက်ချင်းအရေးယူဆောင်ရွက်ဖို့ ကျနောဆက်လက်တိုက်တွန်းပါတယ်။ ပထမက စစ်ဆင်ရေးတွေကို အဆုံးသတ်ဖို့၊ ဒုတိယအချက်အနေနဲ့ လူသားချင်းစာနာမှု အထောက်အကူတွေကို အဟန့်အတားကင်းရှင်းစွာ ပေးနိုင်ခွင့်ပြုဖို့ ၊ တတိယက ဒုက္ခသည်တွေကို ဘေးကင်းစွာ မိမိတို့သဘောအလျောက် ဂုဏ်သိက္ခာရှိရှိနဲ့ လုံလောက်တဲ့ အချိန်တွေ ပေးပြီးတော့ သူတို့ရဲ့...\nရခိုင်ပြည်နယ်မှာ မကြာခင်က ဖြစ်ပွားခဲ့တဲ့ အကြမ်းဖက် ပဋိပက္ခတွေကြောင့် နေရပ်က စွန့်ခွာထွက်ပြေးပြီး ဘင်္ဂလားဒေ့ရ်ှနိုင်ငံတွင်းက ဒုက္ခသည်စခန်းတွေကို ရောက်ရှိလာခဲ့ကြသူတွေကို တာဝန်ရှိသူတွေက မှတ်ပုံတင်စာရင်းသွင်းရေးလုပ်ငန်း ဆောင်ရွက်တဲ့အခါ လူမျိုးအမည် မပါဝင်တာနဲ့ ပတ်သက်ပြီး ဒုက္ခသည်တချို့က မှတ်ပုံတင်ဖို့ လက်မခံ ငြင်းဆန်ခဲ့ကြတယ်လို့ AFP သတင်းက ဖေါ်ပြပါတယ်။ ဘင်္ဂလားဒေ့ရှ် အာဏာပိုင်တွေက ဒုက္ခသည်အဖြစ် မှတ်ပုံတင်ကဒ်ပြားတွေ ထုတ်ပေးတဲ့အခါ ကဒ်ပြားပေါ်က နိုင်ငံသားအဖြစ် ဖြည့်စွက်ရမည့်နေရာသာပါပြီး လူမျိုးအဖြစ် ဖြည့်စွက်ရမယ့်နေရာ မပါဝင်တဲ့အတွက် မှတ်ပုံတင်ဖို့ ငြင်းဆိုခဲ့ကြတာလို့ သိရပါတယ်။ အသစ်ရောက်ရှိလာတဲ့ ဒုက္ခသည် ၅ သိန်းနီးပါးကို မှတ်ပုံတင်ကိစ္စ ဆောင်ရွက်ပေးနေရာမှာ အခုထိ မှတ်ပုံတင်ပြီးသူ နှစ်သောင်းလေးထောင်လောက် ရှိတယ်လို့ ဒုက္ခသည်အဖြစ် အသိအမှတ်ပြုကဒ်ပြားရဲ့ လူမျိုးနေရာမှာ မြန်မာနိုင်ငံသားအဖြစ်ဖေါ်ပြဖို့ ဘင်္ဂလာေးဒ့ရှ် အစိုးရ က ဆုံးဖြတ်ထားပေမယ့် ဒုက္ခသည်တချို့က နိုင်ငံသားဆိုတာထက် ရိုဟင်ဂျာလူမျိုးအဖြစ် ထည့်သွင်း စေချင်ကြတယ်လို့ တာဝန်ရှိသူတွေကပြောပါတယ်။ ဘင်္ဂလားဒေ့ရှ် အရာရှိတစ်ဦးကတော့ ဒုက္ခသည်ကဒ်ပြားမှာ လူမျိုးအမည် မထည့်သွင်းတာဟာ နိုင်ငံတကာစံနှုန်းနဲ့အညီဖြစ်အောင် အစိုးရက ဆောင်ရွက်ထားတာဖြစ်ကြောင်းပြောပါတယ်။ Source : RFA...\nမြန်မာနိုင်ငံ၊ ရခိုင်ပြည်နယ်ကအခြေအနေတွေနဲ့ ဘင်္ဂလားဒေ့ရ်ှနိုင်ငံဘက် ထွက်ပြေးနေတဲ့ ဒုက္ခသည်တွေအရေးနဲ့ ပတ်သက်ပြီး ဗုဒ္ဓဟူးနေ့က အမေရိကန်အောက်လွှတ်တော်၊ နိုင်ငံခြားရေးရာကော်မတီမှာ ကြားနာပွဲတခုလုပ်ခဲ့ပါတယ်။ လက်ရှိ အခြေအနေနဲ့ပတ်သက်ပြီး ကော်မတီဝင် လွှတ်တော်အမတ်တွေက သုံးသပ်ပြောဆိုကြသလို ကြားနာပွဲမှာ တက်ရောက် တင်ပြသူတွေကလဲ သူတို့သိရှိထားတာတွေကို အစီရင်ခံ တင်ပြကြပါတယ်။ အပြည့်အစုံကို ကိုကျော်ကျော်သိန်းက ပြောပြပါမယ်။ အောက်လွှတ်တော် နိုင်ငံခြားရေးရာကော်မတီမှာ ၂ နာရီနီးပါးကြာ ကြားနာပွဲတခုလုပ်ခဲ့တာ ဖြစ်ပြီး လက်ရှိ ရခိုင်ပြည်နယ်က အခြေအနေတွေနဲ့ ဖြစ်ရပ်တွေကို လွှတ်တော်အမတ်တွေနဲ့ တက်ရောက်အစီရင်ခံသူတွေက အကျယ်တ၀ံ့ ပြောဆို မေးမြန်း တင်ပြခဲ့ကြတာပါ။ ကော်မတီဥက္ကဌ အောက်လွှတ်တော်အမတ် Ed Royce က ပြောသွားတာမှာ – “ရိုဟင်ဂျာမူစလင်တွေနဲ့ တခြား လူနည်းစုတွေကို မြန်မာအစိုးရက အပြင်းအထန် ရက်ရက် စက်စက် ပြုမူနေတာ ခွင့်ပြုထားလို့မဖြစ်နိုင်ပါဘူး။ အမေရိကန်ပြည်ထောင်စုအနေနဲ့ မြန်မာနိုင်ငံနဲ့ ဆက်ဆံရေးမှာ ရိုဟင်ဂျာအရေးနဲ့ လူ့အခွင့်အရေးကို ဦးစားပေးကိစ္စတွေအဖြစ် သတ်မှတ်ရပါမယ်။ အကြမ်းဖက်အခြေအနေတွေကို ရပ်ပစ်ဖို့အတွက် ကျနော်တို့ လုပ်နိုင်သမျှ နည်းလမ်းတွေအကုန်လုံးကို အသုံးပြုသင့်ပါတယ်။” မြန်မာနိုင်ငံနဲ့ပတ်သက်ပြီး အရင် အမေရိကန်သမ္မတတွေလက်ထက်က ပြဌာန်းသွားတဲ့ ဥပဒေ တွေ၊ အမိန့်ကြေညာစာတွေဟာ မြန်မာနိုင်ငံကပြဿနာတွေကို ကိုင်တွယ်ဖြေရှင်းတာမှာ အသင့်တော်ဆုံးနည်းလမ်း မဟုတ်ခဲ့ဘူးလို့ The Heritage Foundation၊ အာရှရေးရာ လေ့လာမှုဌာနက ညွှန်ကြားရေးမှူး Walter Lohman က ထောက်ပြပြီး အမေရိကန်ကွန်ဂရက် လွှတ်တော်အနေနဲ့ လုပ်ဆောင်သင့်တာတွေကိုတင်ပြတာမှာ နှစ်နိုင်ငံကြား စစ်ဘက်ဆက်ဆံ ရေး ပုံမှန်ပြန်ဖြစ်အောင် နောက်ထပ်မလုပ်ဖို့...


ကိုဗစ်အလွန် အဆင့်မြင့်ပညာဘာသာရပ်အသစ်များ (၇) – Agri Digit News\nကိုဗစ်အလွန် အဆင့်မြင့်ပညာဘာသာရပ်အသစ်များ (၇)\nPosted on Author adminComments Off on ကိုဗစ်အလွန် အဆင့်မြင့်ပညာဘာသာရပ်အသစ်များ (၇)\nစိုက်ပျိုးရေးနိုင်ငံဖြစ်သောမြန်မာနိုင်ငံရှိ တက္ကသိုလ်များ တွင် ယနေ့နှင့် နောင်အနာဂတ် ကာလများတွင် လိုအပ် လျက်ရှိသော ဘာသာရပ် နောက်တစ်ခုမှာ Agricultural Engineering (စိုက်ပျိုးရေးအင်ဂျင်နီယာ) ဖြစ်ပါသည်။\nဤဘာသာရပ်ကြီးအောက်တွင် စက်မှုလယ်ယာ ဘာသာများ (Farm Machinery and Farm Mechanization)၊ သိပ္ပံနည်းကျ လယ်ယာမြေများ စနစ်တကျ ဖော်ဆောင် ထားမှုပညာ (Farm Structure Engineering)၊ ရေသွင်း ရေထုတ်အင်ဂျင်နီယာပညာ (Irrigation and Drainage Engineering)၊ လယ်ယာမြေများ တိုင်းတာနည်းစနစ်များ (Farm Surveying)၊ ဇီဝနည်းပညာ (Biotechnology)၊ ထုပ်ပိုးနည်းပညာ (Packaging Technology)၊ ကြိတ်ခွဲ ခြင်းနည်းပညာ (Milling Technology) စသည်ဖြင့် ဘာသာရပ်များ စုံလင်လှပါသည်။ အင်ဂျင်နီယာနည်းပညာ ကို စိုက်ပျိုးရေးပညာဘက်တွင် အသုံးချထားခြင်းဖြစ် ပါသည်။\n▲ စတင်သင်ကြားလျက်ရှိ ▲\nကျွန်တော်တို့မြန်မာနိုင်ငံတွင် နည်းပညာတက္ကသိုလ် များစွာရှိသော်လည်း စိုက်ပျိုးရေးအင်ဂျင်နီယာ ပညာကို မည်သည့်တက္ကသိုလ်ကမှ ယခုအထိ ဘွဲ့မပေးနိုင်သေးပါ။ ၂၀၁၉-၂၀၂၀ ပညာသင်နှစ်မှ စတင်ပြီး ကျိုက်လတ်နှင့် ဝါးခယ်မ စက်မှုလက်မှု သိပ္ပံ၊ ရွှေဘိုနည်းပညာကောလိပ် တို့တွင် စက်မှုလယ်ယာဘာသာရပ် (AGTI Diploma – Farm Machinery) ဒီပလိုမာ (၃) နှစ်သင်တန်း စတင် ဖွင့်လှစ်ကာ တောင်သူဦးကြီးများ၏ သားသမီးများစွာ စတင်သင်ကြားလျက်ရှိနေပါသည်။\nရန်ကုန်နည်းပညာတက္ကသိုလ်တွင်လည်း အစားအသောက်ဆိုင်ရာအင်ဂျင်နီယာဘွဲ့ (BE – Food Engineering) ကို ၂၀၁၉-၂၀၂၀ ပညာသင်နှစ်မှ စတင်သင်ကြားပေးနေပြီး ရန်ကုန်နည်းပညာ တက္ကသိုလ် (ယခင်ရန်ကုန် စက်မှုတက္ကသိုလ်) တွင် ရပ်နားထားခဲ့သော စိုက်ပျိုးရေးအင်ဂျင် နီယာဘာသာရပ်ကို ယခု ၂၀၂၀-၂၀၂၁ ပညာသင်နှစ်မှ စတင်၍ မန္တလေးနည်းပညာတက္ကသိုလ်တွင် စတင် ဖွင့်လှစ်ရန် ပြင်ဆင်နေပြီဖြစ်ပါသည်။ စိုက်ပျိုးရေး အင်ဂျင်နီယာဘွဲ့သင်တန်းကို ရန်ကုန်နည်းပညာ တက္ကသိုလ်တွင် ၁၉၆၂ ခုနှစ်မှ ၁၉၇၁ ခုနှစ်အထိ ဖွင့်လှစ်သင်ကြားခဲ့ပြီး B.E. (Agricultural Engineering) ဘွဲ့ပေးအပ်ခဲ့ပါသည်။ အကြောင်းအမျိုးမျိုးကြောင့် အဆိုပါဘွဲ့သင်တန်းကို ၁၉၇၁ ခုနှစ် နောက်ပိုင်းမှစ၍ ယခုအချိန်အထိ ရပ်နားထားခဲ့ပါသည်။ စိုက်ပျိုးရေး အင်ဂျင်နီယာ ဘွဲ့ရများ မွေးထုတ်ပေးနိုင်ခြင်း မရှိခဲ့သဖြင့် စိုက်ပျိုးရေးဆိုင်ရာ ဌာနများဖြစ်သော ဆည်မြောင်း၊ ရေအရင်းအမြစ်နှင့် စက်မှုလယ်ယာဌာနများတွင် စက်မှု၊ လျှပ်စစ်၊ မြို့ပြနှင့်အခြားအင်ဂျင်နီယာ အထူးပြုဘာသာရပ်ဘွဲ့ရများ တာဝန်ထမ်းဆောင်နေကြပါသည်။ စိုက်ပျိုးရေး အင်ဂျင်နီယာဘာသာမှာ အစိုးရဌာနများအပြင် ပုဂ္ဂလိကကဏ္ဍတွင်လည်း ယနေ့ခေတ်တွင် အလုပ်အကိုင် များစွာ လိုအပ်လျက်ရှိနေပါသည်။ ယခုအခါ ခေတ်မီတိုးတက်ပြောင်းလဲလာသော နည်းပညာရေစီးကြောင်း နှင့်အတူ နယ်ပယ်အလိုက် ပိုမိုကျယ်ပြန့်သော နည်းပညာ အသစ်များ ပေါ်ထွန်းလျက်ရှိရာ စိုက်ပျိုးရေးဆိုင်ရာ အင်ဂျင်နီယာအတတ်ပညာတစ်ခုအနေဖြင့် အပါအဝင် ဖြစ်လာပါသည်။ အမျိုးသားပညာရေး မူဝါဒကော်မရှင် သည် ၂၀၁၈ ခုနှစ် ဩဂုတ်လ ၂၀ ရက်နေ့တွင် ရန်ကုန်မြို့ရှိ ကော်မရှင်ရုံး အစည်းအဝေးခန်းမ၌ စိုက်ပျိုးရေး၊ ဆည်မြောင်းနှင့် အစားအသောက်ဆိုင်ရာ အင်ဂျင်နီယာဘာသာရပ်များ (Agricultural and Food Engineering) ဖွံ့ဖြိုးတိုးတက်ရေး ညှိနှိုင်းအစည်းအဝေး တစ်ရပ်ကိုကျင်းပ ပြုလုပ်နိုင်ခဲ့ပါသည်။ ညှိနှိုင်းအစည်းအဝေး၏ ဆုံးဖြတ်ချက်အရ စိုက်ပျိုးရေးအင်ဂျင်နီယာဘွဲ့သင်တန်း သင်ကြားမှုအစီအစဉ်အရ ပေါ်ထွက် လာခဲ့ခြင်း ဖြစ်ပါသည်။\n▲ စိုက်ပျိုးရေးအင်ဂျင်နီယာ ▲\nကျွန်တော်တို့နိုင်ငံတွင် တက္ကသိုလ်များ၌ ထိုဌာနများ အသစ်ဖွင့်လှစ်ပြီး ဘာသာရပ်အသစ်များ ဖွင့်လှစ်သင်ကြားပေးရန် လိုပါဦးမည်။ စိုက်ပျိုးရေးအင်ဂျင် နီယာဆိုသည်မှာ ထယ်ထိုး၊ ထွန်မွှေလုပ်ငန်းများကို ထွန်စက် (Tractor) များဖြင့် လုပ်ပေးရုံမျှသာမက ရေသွင်းရေထုတ်နည်းပညာအသစ်များ ဥပမာ – ရေဖျန်းရေပေးစနစ် (Sprinkler Irrigation)၊ အစက်ချရေပေးစနစ် (Drip Irrigation)၊ မြေဩဇာနှင့်ရေသွင်းစနစ်တွဲဖက်အသုံးပြုနည်း (Fertigation) စသည်များ၊ ကျေးလက်ဒေသ လျှပ်စစ်ဓာတ်အား အသုံးပြု နိုင်ရန် နေရောင်ခြည်စွမ်းအင် (Solar Energy)၊ လက်ကိုင်ဖုန်းများ (Mobile Phone) မှတစ်ဆင့် အချက်အလက်နည်းပညာ ရရှိအသုံးပြုနိုင်မှု (Mobile phone Information and Communication Technology)၊ ဆန်စက်၊ ကြိတ်ခွဲစက်၊ ဖျော်ရည်စက်များ၊ သီးနှံများရိတ်သိမ်းပြီး လုပ်ငန်းများ လေ့လာသောနည်းပညာ (Post-harvest Technology)၊ အသား၊ ငါး၊ နွားနို့၊ သစ်သီးဝလံ၊ ဟင်းသီးဟင်းရွက်များ ထုပ်ပိုးပြင်ဆင်ခြင်းနည်းပညာ (Packaging Technology) တို့ များစွာပါဝင်ပါသည်။\nရေဆင်းစိုက်ပျိုးရေးတက္ကသိုလ်တွင် ဂျပန်အပြည်ပြည်ဆိုင်ရာ ဖွံ့ဖြိုးမှုအဖွဲ့အစည်း (JICA) ၏ အကူအညီဖြင့် သင်ရိုးညွှန်းတမ်းများ ပြုပြင်ပြောင်းလဲခဲ့ရာ စနစ်သစ်သင်ရိုး ညွှန်းတမ်းအရ စိုက်ပျိုးရေးပညာဘွဲ့ (B.Agr.Sc.) စိုက်ပျိုးရေးအင်ဂျင်နီယာအထူးပြု (Agricultural Engineering) ကျောင်းသား ကျောင်းသူ ၁၃ ဦးသည် ၂၀၁၉-၂၀၂၀ ပညာ သင်နှစ်တွင် တတိယနှစ်သို့ ရောက်ရှိသင်ကြားနေပြီ ဖြစ်ပါသည်။\nသင်ကြားပေးသောဘာသာရပ်များမှာ (၁) စိုက်ပျိုးရေးအင်ဂျင်နီယာမိတ်ဆက် – Introduction to Agricultural Engineering၊(၂) အင်ဂျင်နီယာပုံဆွဲပညာ- Engineering Drawing၊ (၃) ဒြပ်ဝတ္ထုများ၏ခံနိုင်အား- Strength of Materials ၊ (၄) လယ်ယာဖွဲ့စည်းတည်ဆောက် ပုံနှင့်မြေတိုင်းပညာ – Farm Structure and Surveying၊ (၅) လယ်ယာစက်ယန္တရား – Farm Machinery ၊ (၆) အင်ဂျင် တွင်းလောင်ကျွမ်းခြင်းပညာ – Internal Combustion Engine ၊ (၇) ဓာတ်ငွေ့ရည်ဆိုင်ရာ မက္ကင်းနစ်ပညာ – Fluid Mechanics၊ (၈) စက်မှုဒီဇိုင်းနှင့်ပုံစံပြု ဘာသာရပ် – Design of Machine Elements & CAD (Computer-Aided Design)၊ (၉) ရေသွင်းမှုဆိုင်ရာအင်ဂျင်နီယာပညာ – Irrigation Engineering ၊ (၁၀) ရိတ်သိမ်းခြင်းနှင့်ပြုပြင် မွမ်းမံနည်းပညာ -Postharvest and Process Engineering၊ (၁၁) စက်မှုလယ်ယာစီမံခန့်ခွဲမှုနည်းပညာ – Agricultural Mechanization Management များအပြင် အထွေထွေ စိုက်ပျိုးရေးပညာ – General Agriculture၊ သိပ္ပံနည်းကျ စာရေးသားနည်း – Scientific Writing၊ ဟောပြောနိုင်မှု စွမ်းရည်၊ သုတေသနပြုလုပ်နည်းများ – Research Methods၊ လုပ်ငန်းခွင်အတွေ့အကြုံ – Internship စသည် တို့ကို လေ့လာရမည်ဖြစ်ပါသည်။ ၂၀၂၁-၂၀၂၂ ပညာသင် နှစ်ပြီးဆုံးပါက ရေဆင်းစိုက်ပျိုးရေးတက္ကသိုလ်မှ ပထမ ဆုံး မွေးထုတ်ပေးမည့် စိုက်ပျိုးရေးပညာဘွဲ့ (စိုက်ပျိုးရေးအင်ဂျင်နီယာအထူးပြု) ကျောင်းသား ကျောင်းသူများဖြစ် လာပါလိမ့်မည်။ ရေဆင်းစိုက်ပျိုးရေး တက္ကသိုလ်မှ စိုက်ပျိုး ရေးဘာသာရပ်များစွာကို ၆၀% အလေးပေး သင်ကြားပြီး အင်ဂျင်နီယာဘာသာရပ်ကို ၄၀% ခန့် သင်ကြားမည့်စနစ်ပုံစံ ဖြစ်ပါသည်။\n▲ သင်ကြားပေးသောဘာသာရပ်များ ▲\nမန္တလေးနည်းပညာတက္ကသိုလ်မှာမူ အင်ဂျင်နီယာဘာသာရပ်များကို ၆၀%-၇၀% အထိ အလေးပေး သင်ကြားမည်ဖြစ်ပြီး စိုက်ပျိုးရေးဘာသာရပ်ကို ၃၀%-၄၀% ခန့်သင်ကြားပေးနိုင်ပါမည်။ သင်ကြားပေးသောဘာသာရပ်များမှာဒုတိယနှစ်မှစ၍ (၁) အသုံးချသင်္ချာ – Applied Mathematics၊ (၂) အလုပ်ရုံနည်းပညာ – Workshop Technology၊ (၃) အင်ဂျင်နီယာမက်ကင်းနစ်ပညာ – Engineering Mechanics၊ (၄) သာမိုဒိုင်းနမစ် – Thermodynamics၊ (၅) ဒြပ်ဝတ္တုများ၏ခံနိုင်အား- Strength of Materials၊ (၆) မြေဆီလွှာနှင့်ရေထိန်းသိမ်း ရေးအင်ဂျင်နီယာပညာ – Soil and Water Conservation Engineering၊ (၇) စိုက်ပျိုးရေးနည်းစနစ်အင်ဂျင်နီယာ – Agricultural Process Engineering၊ (၈) လယ်ယာ စက်ယန္တရား -Farm Machinery ၊ (၉) ပန့်အင်ဂျင်နီယာနှင့် ဟိုက်ဒရောလစ်ထိန်းချုပ်နည်းများ – Pump Engineering and Hydraulic Control၊ (၁၀) အဝေးမှအာရုံခံခြင်းနှင့် ပထဝီ အချက်အလက်နည်းပညာ – Remote Sensing and GIS၊ (၁၁) စက်မှုဆိုင်ရာစီမံခန့်ခွဲမှုနည်းပညာ- Industrial Management များအပြင် သီးနှံစိုက်ပျိုးရေးပညာ – Crop Production၊ လူမှုဘာသာနှင့်လူမှုရေးသိပ္ပံ- Humanities and Social Science၊ အင်္ဂလိပ်စာ-English၊ အင်ဂျင်နီယာ ရူပဗေဒနှင့်ဓာတုဗေဒ – Engineering Physics and Chemistry၊ သုတေသနနှင့် လုပ်ငန်းခွင်အတွေ့အကြုံ – Research and Internship စသည်တို့ကို လေ့လာရမည်ဖြစ်ပါသည်။\nစိုက်ပျိုးရေးဘာသာအတွက် ရေဆင်းစိုက်ပျိုးရေး တက္ကသိုလ်၊ ပုသိမ်ကြီး စိုက်ပျိုးရေး သိပ္ပံ၊ မန္တလေးတိုင်းဒေသကြီး စိုက်ပျိုးရေးဦးစီးဌာနနှင့် စက်မှုလယ်ယာဦးစီး ဌာနမှ ဧည့်ဆရာ၊ ဆရာမများ လာရောက်သင်ကြားပေးနိုင်ရန် စီစဉ်နေပါသည်။ မြန်မာနိုင်ငံတက္ကသိုလ်စနစ်မှာ ဘာသာရပ်တစ်ခုတည်းသာ ဦးတည်သင်ကြား နေသည့် စနစ်ဖြစ်နေသေးသည့်အတွက် တက္ကသိုလ်ချင်း၊ သိပ္ပံချင်း ကပ်လျက်ဖြစ်စေကာမူ ဝန်ကြီးဌာနမတူ၊ ပါမောက္ခချုပ်၊ ကျောင်းအုပ်ကြီး မတူနေကြသည်တို့ကို ညှိနှိုင်း၊ မေတ္တာ ရပ်ခံ သင်ကြားပေးနေလျက် အခက်အခဲ ရှိနေဦးမည် ဖြစ်ပါသည်။ နောင်တစ်ချိန်တွင် တက္ကသိုလ်များ ကိုယ်ပိုင်အုပ်ချုပ်ခွင့်ရလာကာ ဘာသာရပ် ပေါင်းစုံသင်ကြားပေး သော တက္ကသိုလ်စနစ် (Comprehensive University System) ဖြစ်လာပြီဆိုလျှင် ဘာသာရပ်ပေါင်းစုံ သင်ကြား ပေးနိုင်ပါလိမ့်မည်။\n▲ ယခုထက်ပိုမို၍ တိုးတက်လာမည်ဖြစ် ▲\nအဆင့်မြင့်ပညာသင်တန်းကျောင်း (School)၊ မဟာဌာန (Faculty)၊ ကောလိပ် (College)၊ သိပ္ပံ/အင်စတီကျု (Institute)၊ သုတေသနဌာန (Research Center) များ လွတ်လပ်စွာ ဖွဲ့စည်းတည်ထောင်ခွင့်ရလာလျှင် မြန်မာနိုင်ငံ၏ အဆင့်မြင့်ပညာရေး ယခုထက်ပိုမို၍ တိုးတက်လာမည် ဖြစ်ပါသည်။ ယခုပညာရေးဝန်ကြီးဌာန အဆင့်မြင့်ပညာဦးစီးဌာနမှ ရှေ့ပြေးပြောင်းလဲမည့် တက္ကသိုလ် ၁၆ ကျောင်း (16-Pilot Universities for University Autonomy) တွင် မန္တလေးနည်းပညာ တက္ကသိုလ်သည်လည်း တက္ကသိုလ်တစ်ခု အပါအဝင် ဖြစ်ပါသည်။\nဥပမာ – ဖိလစ်ပိုင်နိုင်ငံ ဖိလစ်ပိုင်တက္ကသိုလ် (University of Philippines – UPLB) တွင် ဘာသာရပ် သင်ကောလိပ်၊ သိပ္ပံကျောင်းပေါင်း ၁၁ ခု ရှိပါသည်။\n(၁) စိုက်ပျိုးမွေးမြူရေးနှင့် အစားအသောက် သိပ္ပံကောလိပ်\n(College of Agriculture and Food Science- CAFS)၊\n(College of Arts and Sciences – CAS)၊\n(၃) ဖွံ့ဖြိုးတိုးတက်မှု ဆက်သွယ်ရေးကောလိပ်\n(College of Development Communication- CDC)၊\n(၄) စီးပွားရေးနှင့် စီမံခန့်ခွဲမှုကောလိပ်\n(College of Economics and Management – CEM)၊\n(၅) အင်ဂျင်နီယာနှင့် လယ်ယာစက်မှုနည်းပညာ ကောလိပ်\n(College of Engineering and Agro-Industrial Technology – CEAT)၊\n(၆) သစ်တောနှင့် သယံဇာတကောလိပ်\n(College of Forestry and Natural Resources – CFNR)၊\n(College of Human Ecology – CHE)၊\n(College of Public Affairs and Development – CPAD)၊\n(College of Veterinary Medicine – CVM)၊\n(Graduate School – GS)၊\n(၁၁) ပတ်ဝန်းကျင်သိပ္ပံနှင့် စီမံခန့်ခွဲမှုအဆင့်မြင့် သင်တန်းကျောင်း\n(School of Environmental Science and Management – SESAO) တို့ဖြစ်ပါသည်။\nသို့ဖြစ်ပါ၍ စိုက်ပျိုးရေးဘာသာ၊ အင်ဂျင်နီယာ ဘာသာ၊ မွေးမြူရေးဘာသာ ဘယ်ဘာသာအဓိက (Major Subjects) ယူသည်ဖြစ်စေ မိမိနှင့်သက်ဆိုင်သည့် သာမန် ဘာသာ (Minor or Supporting Subjects) များ တွဲဖက် သင်ယူနိုင်ပါသည်။\nပြည်တွင်းမှ စိုက်ပျိုးရေးအင်ဂျင်နီယာဘွဲ့မပေးတော့သဖြင့် စက်မှုလယ်ယာဦးစီးဌာနတွင် ပညာရှင် အများစုမှာ B.E./M.E. (Mechanical Engineering) ဘွဲ့ရများသာ ဖြစ်နေကြပါသည်။ ယခုနောက်ပိုင်း တွင်မူ ပြည်ပနိုင်ငံများမှ စက်မှုလယ်ယာအထူးပြု ဘာသာဖြင့် သင်ကြားပြီးသူ မဟာဘွဲ့၊ ပါရဂူဘွဲ့ရ အနည်းငယ်ရှိသည် ဟူ၍ ကြားသိရပါသည်။ သို့သော် လက်ချိုးရေ၍ရပါသည်။ ဤနည်းပညာများတွင် အင်ဂျင်နီယာ၊ စိုက်ပျိုးရေးပညာရှင် တစ်ဦးချင်းအလိုက် ဆောင်ရွက်၍မရပါ။ ပူးပေါင်း လုပ်ဆောင်မှရပါမည်။ ကျွန်တော်တို့နိုင်ငံ၏ အဓိက ပြဿနာမှာ တစ်ဦးနှင့်တစ်ဦး ပူးပေါင်းဆောင်ရွက်မှုအားနည်းခြင်းနှင့် ပညာရှင်အချို့သည် တစ်ဦးပညာကို တစ်ဦးက မလေးစားကြခြင်းဖြစ်ပါသည်။\n▲ ကျွမ်းကျင်သူများ မွေးထုတ်ပေးနိုင်ရေး လိုအပ် ▲\nတိုင်းဒေသကြီး၊ ခရိုင်၊ မြို့နယ်ရုံးများတွင် ဘာသာရပ် အလိုက် ရုံးခွဲများရှိသော်လည်း အခြားနိုင်ငံများကဲ့သို့ (One-stop Service) ပညာပေးနိုင်မှုနှင့် ထိရောက်မှု အားနည်းနေဆဲဟု ထင်မြင်မိပါသည်။ မကြာခင်က အစည်း အဝေးတစ်ခုတွင် မြန်မာနိုင်ငံဆန်စပါးအသင်းချုပ်ဥက္ကဋ္ဌ ဦးရဲမင်းအောင်က ဆန်စပါးအရည်အသွေး ကောင်းရန်နှင့် နိုင်ငံခြားသို့ ရောင်းချရမှု ဆန်တစ်တန်ချင်း ဝင်ငွေကောင်းစေရန်အတွက် မြန်မာနိုင်ငံဆန်စက်များ အရည်အသွေး မြင့်မားကောင်းမွန်ပြီး ကျွမ်းကျင်သူများ မွေးထုတ်ပေး နိုင်ရေး လိုအပ်ပါသည်ဟူ၍ ပြောခဲ့ပါသည်။ ထိုဆန်စက်များ မှ အရည်အသွေး ကောင်းမွန်သောဆန်များ ကြိတ်ခွဲနိုင်ရေး၊ စနစ်တကျ သိုလှောင်၊ သိမ်းဆည်း၊ အခြောက်ခံရေး ရိတ်သိမ်းချိန်လွန်နည်းပညာ (Post-Harvest Technology) သည်လည်း စိုက်ပျိုးရေးအင်ဂျင်နီယာပညာ ဖြစ်ပါသည်။ မည်သည့် တက္ကသိုလ်ကမှ မြန်မာနိုင်ငံ ဆန်စက်များ အရည်အသွေးကောင်း ဆန်ထုတ်လုပ်ရေး သုတေသနပြု လုပ်နေသည်ကို မကြားမိသေးပါ။\nကျွန်တော့်ဆရာတစ်ဦး၏ သားတစ်ယောက်သည် ဂျပန်နိုင်ငံတွင် စိုက်ပျိုးရေးအင်ဂျင်နီယာ မဟာသိပ္ပံဘွဲ့ယူ လာသည်ဟူ၍ ပြောပါသည်။ သူ၏ ပထမဘွဲ့မှာ သိပ္ပံ (ရူပဗေဒ) ဖြစ်ပါသည်။ ဘွဲ့လွန်သုတေသနမှာ ပန်းသီးများ ဈေးကွက် ရောင်းပန်းလှရန် အလင်းရောင်အမျိုးမျိုးသုံးပြီး ပြုပြင်ပေးခြင်း သုတေသနလုပ်ခဲ့ရသည်ဟူ၍ ပြောပါသည်။ ထိုပညာသည်လည်း စိုက်ပျိုးရေးအင်ဂျင်နီယာပညာပင် ဖြစ်ပါသည်။ ကျွန်တော်တို့နိုင်ငံတွင်ဆိုလျှင် ပထမဦးစွာ စိုက်ပျိုးရေးပညာဘွဲ့ (သို့မဟုတ်) အင်ဂျင်နီယာဘွဲ့ရ ပြီးခါ မှ စိုက်ပျိုးရေးအင်ဂျင်နီယာဘွဲ့လွန် ဆက်တက်နိုင်သည် ဟူ၍ ပြောကြလေမလားဟု ယူဆမိပါသည်။\n▲ အကျိုးပြုပေးနိုင်ခြင်းသည်သာလျှင် အဓိကဖြစ် ▲\nဂျပန်အပါအဝင် ဖွံ့ဖြိုးပြီးနိုင်ငံများတွင် သူတို့ လိုချင် သည့်ပန်းတိုင်နှင့် သူတို့နိုင်ငံတွင် ဖြစ်ပေါ်နေသော အရေးပေါ်ပြဿနာများကို တက္ကသိုလ်သုတေသနများ က ထဲထဲဝင်ဝင် အကျိုးပြုပေးနိုင်ခြင်းသည်သာလျှင် အဓိကဖြစ်ပါသည်။ မည်သည့်ဘွဲ့ ရရှိထားရမည်၊ မိမိတို့၏ လူမျိုးဖြစ်ရမည်၊ အမျိုးသားဖြစ်ရမည်၊ အမျိုးသမီး ဖြစ်ရမည် စသည်ဖြင့် ကန့်သတ်ချက်များစွာ မရှိကြချေ။\nသို့ဖြစ်ပါ၍ ကိုဗစ်အလွန်ကာလတွင် စိုက်ပျိုးရေး အင်ဂျင်နီယာ ဘွဲ့ကြို၊ ဘွဲ့လွန်သင်တန်းများ အထူးပြု လေ့လာရေးကို နိုင်ငံတကာရှိ နာမည်ကြီးတက္ကသိုလ်များ၌ ဆရာ၊ ဆရာမများအား စေလွှတ်သင်ကြားပြီး မိမိနိုင်ငံ တက္ကသိုလ်များ၌ ပြန်လည်ပို့ချပေးနိုင်ပါက မြန်မာနိုင်ငံတော် ဖွံ့ဖြိုးတိုးတက်မှုအတွက် အမှန်တကယ် အရေးပါလှသော အသုံးချသိပ္ပံ (Applied Science) ဘာသာရပ်တစ်ခု ပေါ်ထွန်းလာရင်း တစ်ဖက်တစ်လမ်းမှ နိုင်ငံတော်အတွက် အုတ်တစ်ချပ်၊ သဲတစ်ပွင့် ပမာ အထောက်အကူပြုနိုင်မည်မှာ မလွဲဧကန်ဖြစ်ပါသည်။ ။\nကိုဗစ်- ၁၉ ဆောင်းပါး\nMyanmar web portal\nစိုက်-မွေးသုတ ဆောင်းပါး လယ်ယာကဏ္ဍ သီးနှံပိုးမွှားရောဂါ\nလွန်ခဲ့သော ဆယ်စုနှစ်အတွင်း ကမ္ဘာ့ စိုက်ပျိုး ထုတ်လုပ်ရေးကို ခြိမ်းခြောက်လာသည့် အင်းဆက် တစ်မျိုးရှိပါသည်။ ထိုအင်းဆက်မှာ မြန်မာလူမျိုးအများစုက ကျိုင်းကောင်ဟု ခေါ်လေ့ရှိ သော အင်္ဂလိပ်လို (Locust) ဟု ခေါ်သည့် အင်းဆက် ဖြစ်ပါသည်။ အမှန်တွင် ထို အင်းဆက်သည် ကျွန်ုပ်တို့ တွေ့နေကျ နှံကောင် (Grasshopper) အမျိုးအစားဖြစ်ပြီး မျိုးရင်း (Orthoptera) ဖြစ်ကာ မျိုးရင်း (Coleoptera) တွင် ပါဝင်သော ကျိုင်းကောင် (Beetle) အမျိုးအစား မဟုတ်ပါ။ ဤနှံကောင်များသည် ပြောင်းလဲနေသောပတ်ဝန်းကျင်နှင့် ကောင်းမွန်စွာ လိုက်လျော ညီထွေ နေထိုင်နိုင်ပြီး ၄င်းတို့သားပေါက်သောနေရာတွေဆီသို့ ကီလိုမီတာ ရာပေါင်းများစွာမှ ထောင်ပေါင်း များစွာအထိ ပျံသန်းနိုင်ကြပါသည်။\n“ တောင်သူဝင်ငွေတိုးစေဖို့ ဝဥ တစ်သျှူးပျိုးပင် စိုက်ပျိုးကြစို့”\n“ကချင်ပြည်နယ် က ရတနာ ကျောက်စိမ်းကတော့ ကုန်ခမ်းနိုင်လိမ့်မည်၊ ချင်းတောင် ရတနာ ဝဥသည် ဘယ်တော့မှ ကုန်ခမ်းသွားမည်မဟုတ်ဘူး ဟူ၍ လွန်ခဲ့သော ၁၀ စုနှစ်က လူတိုင်း ပါးစပ်ဖျားတွင် ခဏခဏ ပြောကြသော်လည်း ယခုအခါ ချင်းပြည်နယ်တွင် အရည်အသွေး ကောင်း ဈေးကွက်ဝင် ဝဥ မျိုးကို အချိန်မတိုင်မီ အလု အယက် တူးဖော်နေကြသောကြောင့် မျိုးတုံး ပျောက်ကွယ်သွားလု နီးပါးဖြစ်နေပြီ ဟူသောသတင်းကို ဆောင်းပါးတစ်ခုတွင် ဖတ်မိ လိုက်သောအခါ ဝဥမျိုးများကို “အချိန် မတိုင်မီ အလုအယက်တူးဖော်ခြင်း” နှင့် “မျိုးသုဉ်းပျောက် ကွယ်သွားခြင်း” ဆို သည့် အကြောင်းအရာနှစ်ခုသည် စိုက်ပျိုးရေးဦးစီးဌာန ရှိ အပင်ဇီဝ နည်းပညာ ဗဟိုဌာန အတွက် စဉ်းစားတွေးတောစရာ၊ တာဝန်ယူဆောင်ရွက်ပေး သင့်သည့် Read More…\nဧရာဝတီမြစ်ရေဘေးကာကွယ်ရေးတာများ အား ကွင်းဆင်းကြည့်ရှုစစ်ဆေး\nကိုဗစ်အလွန် အဆင့်မြင့်ပညာ ဘာသာရပ်အသစ်များ (အမှတ်စဉ်-၅)


အနှစ်ကို အကာထင် ၊ အကာကို အနှစ်ထင် - ရတနာဝါသ ဘုရားကျောင်း 華緬 三寶寺\nအနှစ်ကို အကာထင် ၊ အကာကို အနှစ်ထင်\nPosted by ukkmaung on August 15, 2012 at 8:00am\nညနေဆည်ဆာ နေ၀င်ပြုစအချိန်တိုင်း တက္ကသိုလ်ဝင်းထဲမှာ စာရေးသူတို့ သူငယ်ချင်းတွေနဲ့ နေ့တိုင်းလိုလို လမ်းလျှောက်ထွက်ရင်း ကျောင်းမှာ တစ်နေ့တာ လေ့လာခဲ့တဲ့ အကြောင်းအရာလေးတွေကို ဆွေးနွေးလေ့ရှိပါတယ်။ တက္ကသိုလ်ကျောင်းဝင်းကြီးက ကျယ်ဝန်းလှတော့ ကျောင်းထဲမှာလဲ အရိပ်ကောင်းကောင်း ပေးစွမ်းနိုင်တဲ့ သစ်ပင်ကြီးတွေ၊ စားလို့ရတဲ့ ပိန်းနှဲပင်၊ သရက်ပင်၊ အုန်းပင်၊ မာန်ကလာပင် စသည့် အပင်ပေါင်းစုံတို့ဖြင့်လည်း ၀ိုင်းရံ အုပ်စိုင်းနေပါတယ်။ သီးစားပင်တွေရှိလို့ ကျောင်းထဲမှာလည်း ငှက်ကလေးတွေ၊ မျောက်ကလေးတွေလည်း သူတို့ရဲ့ တစ်နေ့တာ အစားစာအတွက် လာလာစားလေ့ရှိပါတယ်။ တစ်နေ့တော့ လမ်းလျှောက်ထွက်ဖို့ အတူသွားနေကြ သူငယ်ချင်းတွေကလည်း သူတို့ကိစ္စနဲ့ သူတို့ အလုပ်များနေကြတော့ စာရေးသူ တစ်ယောက်တည်းပဲ စာအုပ်လေး တစ်အုပ် လက်ကကိုင်ပြီး လမ်းလျှောက်ထွက်ခဲ့ပါတယ်။ ကျောင်းဝင်း တစ်ပတ် လမ်းလျှောက်ပြီးနောက် အရိပ်ကောင်းကောင်း သစ်ပင်ကြီးအောက်မှာ ခဏထိုင်ရင်း သစ်ပင်အပေါ်မှာ ငှက်ကလေးတွေ၊ မျောက်ကလေးတွေ အစာစားနေကြတာကို ငေးမောကြည့်နေမိခဲ့တယ်။ ကြည်နူးစရာလည်း အရမ်းကောင်းပါတယ်။\nထိုထဲကနေမှ အကြည့်တစ်ချက် ထိဟက်မိသွားတာကတော့ မျောက်ကလေးတစ်ကောင်ပါ၊ ပိန်းနှဲပင်ပေါ်မှာ ပိန်းနှဲသီးတွေကလည်း မှည့်တဲ့အသီးတွေရော၊ စိမ်းတဲ့အသီးတွေပါ ရှိနေပါတယ်၊ မျောက်ကလေးတစ်ကောင်ဟာ အဲဒီပိန်းနှဲပင်ပေါ်တတ်ပြီး ပိန်းနှဲသီးတွေကို လိုက်စမ်းသပ်ကြည့်ပါတယ်။ ပထမဆုံး မှည့်နေတဲ့ ပိန်းနှဲသီးကို သူ့လက်ကလေးနဲ့ နေရာအနှံ့ စမ်းသပ်ပြီး လက်နဲ့ ပိန်းနှဲသီးကို အလွယ်တကူ ကုတ်ဖဲ့လိုက်တာ အထဲ ထဲက ပိန်းနှဲအစံတွေ ထုပ်ယူစားဖို့ အဆင်ပြေသွားပါတယ်။ ဒါပေမယ့် အဲဒီအသီးကို မစားပဲ နောက်ထပ် ပိန်းနှဲသီး တစ်လုံးကို ထပ်ပြီး ရှေးနည်းတူ သူ့လက်ကလေးတွေနဲ့ စမ်းသပ်တယ်။ အဲ..အဲဒီနောက်တစ်လုံးက အတော် စိမ်းမည့်ပုံရပါတယ် မျောက်ကလေးဟာ အားကြိုးမာန်တတ် သူ့လက်တွေနဲ့ ကုတ်ဖဲ့လိုက်၊ ပါးစပ်နဲ့ ကိုက်ဖဲ့လိုက် လုပ်နေလိုက်တာ အချိန်အတော်ကလေး ကြာသွားပါတယ်။ မျောက်ကလေးလည်း အလွန်ပင်ပန်း သွားပုံပေါ်ပါတယ်။ ထို့နောက် သူ့ရဲ့ ကြိုးပန်းမှု့ အောင်မြင်သွားပါတယ်။ ဒါပေမယ့် အံ့သြစရာကောင်းတာက အဲဒီတစ်လုံးကိုလည်း မစားပဲ စွန့်ခွာပြီး နောက်ထပ်တစ်ခါ အသစ်ပိန်းနှဲသီးတစ်လုံးကို ထပ်ပြီးတော့ ရှေးနည်းအတိုင်း ထပ်လုပ်ဆောင်ပြန်ပါတယ်။\nဒီတခါ တစ်လုံးကတော့ စောနက အစိမ်းသီး စိမ်းတာထပ်ကို တော်တော်လေး စိမ်းပါတယ်။ ပြီးတော့ အသီးကလည်း သေးငယ်တော့ ကျစ်လစ် မာကြောလောက်မယ်ထင်ပါတယ်။ ဒါကိုလည်း မျောက်ကလေးကတော့ ဇွဲမလျှော့ဘူး အားကြိုးမာန်တတ် အထဲ ထဲက အနှစ်သာရတွေ စားရဖို့တွက် အလွန်ထက်မြက်လှတဲ့ စူးတွေကိုလည်း ကြောက်ရွန့်မှု့မရှိဘဲ အဆက်မပြတ် ခွာထုပ်နေခဲ့ပါတယ်။ ဒုတိယ တစ်လုံးတောင် ဖက်ဖက်မောအောင် ကြိုးစားလုပ်ဆောင်ခဲ့ရတာ အခုနောက်ထပ် တစ်လုံးသာဆို\nသူအတွက် ဘယ်လောက်တောင် ထပ်ပြီး ပင်ပန်းရဦးမလဲ၊ စာဖက်သူတို့သာ စဉ်းစားကြည့်ပါတော့။ ထိုကဲ့သို့ပါပဲ စာရေးသူ၊ စာဖက်သူတို့ဘ၀မှာလဲ အခွင့်ခါခိုက်လို့ ရခဲ့တဲ့ အရာ၊ ခက်ခက်ခဲခဲနဲ့ ကိုယ်လုပ်ဆောင်လို့ ရခဲ့တဲ့ အရာကို တခါတရံ တန်းဖိုးထားရကောင်းမှန်းမသိ၊ အကျိုးရှိရှိ အသုံးချရကောင်းမှန်းမသိဘဲ မသေချာ မရေရာသေးတဲ့ အရာများနောက်သို့သာ ကောင်းနိုး ကောင်းနိုးနဲ့ လိုက်လေ့ရှိတတ်ကြပါတယ်။ ဒီလိုနဲ့ လက်ရှိရှိနေတာတွေလည်း တန်းဖိုးထားရကောင်းမှန်းမသိတော့ လက်လွတ် ဆုံးရှုံးလိုက်ရတယ်။ မရသေးတဲ့ အရာတွေနောက်ကို လိုက်ပြန်တော့လည်း အခက်ခဲတွေ၊ အဆင်မပြေမှုတွေနဲ့သာ တွေ့ကြုံကြရတယ်။\nဒီနေရာမှာ စာရေးသူ စိတ်ထဲ အတွေးတစ်ခု စီးဝင်လာပါတယ်။ အဲဒါကတော့ မျောက်ကလေးဟာ သူ ပထမဆုံး စပြီးတွေ့တဲ့ ပိန်းနှဲသီးဟာ သူ့ရဲ့လက်နဲ့ ပါးစပ်တွေကို နာကြင်မှု့ မဖြစ်စေဘဲ၊ ပြီးတော့ သူ့ရဲ့ ခွန်အားတွေကို မကုန်ခန်းစေဘဲ အလွယ်တကူနဲ့ အနံ့၊ အရသာ၊ ချိုမြိန်ကောင်းမွန်တဲ့ အနှစ်သာရကို ပေးစွမ်းနေပါလျက်နဲ့ ဘာဖြစ်လို့များ မစားဘဲ စွန့်ပစ်သွားခဲ့တာလဲ၊ ထိုင်ကြည့်ရင်းနဲ့ မျောက်ကလေးအစား “တယ်….အ,လိုက်တဲ့ မျောက်ကလေး ငါသာဆို အဲဒီ ပိန်းနှဲသီးအမှည့်ကို စားပြီးပြီး အခုတော့ ဘာဟုတ်တဲ့ အစိမ်းသီးတွေလိုက်ပြီးတော့ ရှာစားနေတယ်”ဟု အားမလို အားမရ ဖြစ်မိတာတော့ အမှန်ပါ၊ ဒါနဲ့ပတ်သက်ပြီး ငယ်ငယ်တုန်းက အဖြစ်သနစ်လေးတွေ ပြန်သတိရလို့ ဖောက်သည် ချလိုက်ပါဦးမယ်။ စားရေးသူတို့ ငယ်ငယ်တုန်းက မိဘတွေက အစိုးရ တန်းကျောင်းပိတ်တဲ့အခါ ဘာသာရေး အသိပညာရှိအောင်၊ လိမ္မာယဉ်ကျေးအောင်ဆိုပြီး ရွာဘုန်းကြီးကျောင်းကို ပို့လေ့ရှိပါတယ်။ နွေရာသီ ကျောင်းပိတ်ရက်တွင်း ဘုန်းကြီးကျောင်းရှိ ဆရာတော်ကလည်း ရွာရှိကလေးတွေ ဗုဒ္ဓစာပေနဲ့ ပတ်သက်တဲ့ အသိပညာ ဗဟုသုတတွေ ရရှိအောင်ဆိုပြီး အမြဲသင်ကြား ပြသလေ့ရှိပါတယ်။ ရွာကျောင်းဆိုတော့ စာဖက်သူတို့ သိတဲ့အတိုင်းပဲလေ သရက်ပင်၊ ပိန်းနှဲပင်က အလွန်ပေါတာ။ စားရေးသူကလည်း ပိန်းနှဲသီးဆို နောနော် သီးချင်းလို “အတိုင်းထက်လွန်ပဲ”ဆိုတာလို အလွန်ကြိုက်နှစ်သက်တာ။ စာရေးသူနည်းတူ ကျန်တဲ့ သူငယ်ချင်းတွေကလည်း ကြိုက်ကြတာပေါ့။ ပိန်းနှဲသီး အကြိုက်ပြိုင်ဘက်တွေလို့ ပြောရင်လဲ မှားမယ် မထင်ပါဘူး။\nစာရေးသူတို့က တစ်ခါ တစ်လေ ဘုန်းကြီးကျောင်းမှာ ညအိပ်လေ့ရှိတယ်။ ညအိပ်တာတော့ အိပ်ချင်လို့ အိပ်တာတော့ မဟုတ်ပါဘူး၊ ရွာဘုန်းကြီးကျောင်းက ပိန်းနှဲပင်က ပိန်းနှဲသီး မှည့်နေတဲ့ နေ့မှ အိပ်လေ့ရှိတာပါ။ အကြောင်းကတော့ ပိန်းနှဲသီး စားချင်လို့ပါ၊ ပိန်းနှဲသီးစားချင်လို့ စောင့်နေတဲ့ အကြံတူတွေကလည်း စာရေးသူတို့တင်မဟုတ်ပါဘူး၊ ကြောင် လည်းပါ,ပါတယ်။ ပိန်းနှဲသီး မှည့်တဲ့နေ့ဆို အဲဒီ ကြောင်က ဘယ်လိုသိမှန်းကို စာရေးသူတို့လည်းမသိပါဘူး၊ ဒါပေမယ့် ပိန်းနှဲသီး မှည့်တဲ့နေ့ ည သန်းခေါင်လောက်ဆို အဲဒီကြောင် လာမယ်ဆိုတာတော့ စာရေးသူတို့ အားလုံးသိနေကြပါတယ်။ မြွေမြွေချင်း ခြေမြင်တဲ့ သဘောပေါ့၊ သူလာမှလည်း စာရေးသူတို့ သူငယ်ချင်းတွေ စားရမှာမို့လို့ပါ၊ ည သန်ခေါင်ယံဆို စာရေးသူတို့ သူငယ်ချင်းတွေ မအိပ်ကြပါဘူး သူလို ကိုလို အိပ်ချင်ယောင်ဆောင်နေကြတယ်၊ ပြီးတော့ အချက်ပေး အသံ တစ်ခုကိုလည်း သတိထား နားစွင့်နေကြတယ်။ အဲဒီ အသံကတော့ “ဘုတ်” ဆိုတဲ့ အသံပါပဲ။ ကြောင်က ပိန်းနှဲသီးကို စားတဲ့အခါ သူက အညှာခေါင်ကနေ လက်သဲနဲ့ ကုတ်ဖဲ့စားတော့ ပိန်းနှဲသီးဟာ အညှာကျွတ်ပြီး ပြုတ်ကျလေ့ရှိပါတယ်။ စာရေးသူတို့ သူငယ်ချင်းတွေလည်း အဲဒီ ပိန်းနှဲသီး ကြွေကျတဲ့ “ဘုတ်”ဆိုတဲ့ အသံကြားတာနဲ့ တစ်ပြိုင်နက် သူသူ ကိုကို ခြေတင် ပြေးကြတော့တာပဲ။ ပိန်းနှဲသီး တွေ့တာနှင့် တစ်ပြိုင်နက် ၀ိုင်းဖွဲ့ပြီး စားလိုက်ကြတာ မိနစ်တောင် မကြာလိုက်ဘူး ခဏလေးနဲ့ ကုန်သွားပါတယ်။ အဲဒီနေရာမှာ အစားနှေးတဲ့သူကတော့ ငှက်ဖို့သာ ရှိပါတယ်။\nအဲဒီလောက်ထိအောင် ငယ်ငယ်လေးကတည်းက ပိန်းနှဲသီးကို ကြိုက်ခဲ့တာပါ။ အဲဒါကြောင့် စာရေးသူ ထိုင်နေရင်း မြင်တွေ့နေရတဲ့ မျောက်ကလေးကို ဒီလောက် အနှစ်အရသာ ချိုမြုံးမှုကို ပေးတဲ့ ပိန်းနှဲသီးအမှည့်ကိုမှ မစားဘဲ စွန့်လွတ်ခဲ့တာကို စဉ်းစားရင်း အားမလို အားမရ ဖြစ်နေခဲ့တာပါ။\nနောက်ထပ် ဒုတိယ တစ်လုံးမှာလည်း ကြည့်ပါဦး ပိန်းနှဲသီးက စိမ်းနေတော့ အနံ့၊ အရသာ၊ ချိုမြိန်ကောင်းမွန်တဲ့ အနှစ်သာရကို မပေးစွမ်းနိုင်ဘူး၊ အဲဒါကိုပဲ သူခမျာ အားကြိုးမာန်တတ် လက်နှစ်ဖက်နဲ့ ကုတ်ဖဲ့လိုက် ပါးစပ်နဲ့ ကိုက်ဖဲ့လိုက် လုပ်ပြီးလို့ စားလို့ ရတဲ့အခြေအနေ ရောက်နေမှ မစားတော့ဘဲ စွန့်လွှတ်ပြီး၊ သူ့ထက် ပိုဆိုးတဲ့ မာကြောခက်ထန် စူးဘလပြန်ထနေတဲ့ ပိန်းနှဲသီးတစ်လုံးကို ထွင်ဖို့ ထပ်ကြိုးစားနေပြန်တယ်။ စာရေးသူလည်း မျောက်ကလေးကို ကြည့်ရင် “ အင်း …. ဒီမျောက်ကလေး ဒီလိုနဲ့ပဲ ရွေးချယ်ရင်း လိုက်လေ..ဝေးလေ… လိုက်လေ…ဝေးလေ…..အနှစ်သာရတွေနဲ့ လွဲလေ..ဖြစ်တောမယ့်” ဆိုတဲ့ သက်ပြင်း တစ်ချက် ချလိုက်မိပါတယ်။\nဒီလိုနဲ့ အချိန်လည်း အတော်ကလေးကြာသွားပါတယ်။ စာရေးသူလည်း ထိုင်နေရာက ထကာ ဒီအကြောင်းအရာ အဖြစ်ပျက်နဲ့ ပတ်သက်ပြီး တစိမ့် စိမ့်တွေးရင်း အဆောင်သို့ ခြေဦးတည့်ကာ တရွှေ့  တရွေ့  ပြန်လာခဲ့တယ်။\nအဲဒီနောက် အတွေးမပျက် ရှေ့ဆက်လျက် အဆောင်ထဲလည်း အ၀င် သူငယ်ချင်း တစ်ယောက်က တရားခွေ ဖွင့်ထားတဲ့ အသံကို ကြားလိုက်ရတဲ့အခါ တရားဟော ဆရာတော်က “အသာရေ သာရမတိနော၊ သာရေစာ သာရ ဒဿိနော တေသာရံနာဓိဂစ္ဆိန္တိ၊ မိစ္ဆာသင်္ကပ္ပဂေါစရာ။ သာရဉ္စသာရတောဥတွာ၊ အသာရဉ္စအသာရတော တေသာရမဓိဂစ္ဆာန္တိ၊ သမ္မာသင်္ကပ္ပဂေါစရာ။ အနှစ်သာရမရှိသော အရာဝတ္ထု၌ အနှစ်သာရရှိ ၏ဟု မှတ်ထင်ခြင်း။ အနှစ်သာရရှိသော အရာဝတ္ထု၌ အနှစ်သာရမရှိဟု အမြင်ရှိခြင်း။ လွဲမှားသောအကြံစည် အယူဆလျှင် လိုက်စားရာရှိကုန်သော ပုဂ္ဂိုလ် သတ္တ၀ါတို့သည် သီလစသော အနှစ်သာရ၊ စစ်မှန်သော အကျိုးရလဒ် အနှစ်သာရကို မရရှိနိုင်ကြဘူး။\nအနှစ်သာရရှိသော အရာကို အနှစ်သာရရှိဟု သိမြင်ခြင်း၊ အနှစ်သာမရှိသော အရာကိုလည်း အနှစ်သာရမရှိ ဟု သိမြင်ခြင်း၊ မှန်ကန် ကောင်းမြတ်သောအကြံစည် အယူအဆလျှင် လိုက်စားရာရှိကုန်သောပုဂ္ဂိုလ် သတ္တ၀ါတို့သည် သီလစသော ဓမ္မဂုဏ်၊ စစ်မှန်သော အကျိုးရလဒ် အနှစ်သာရကို ရကြလိမ့်မယ်။” ဆိုတဲ့ တရားဂါထာ တစ်ပုဒ်ကို ကြားလိုက်ရတော့ အတွေးတစ်ချက်က ဆေးတစ်စက်နဲ့ တေးထပ်ပေးလိုက်တော့ မတွေးရက်စရာ အော်…..မျောက်ကလေးဘ၀ နေ့တစ်ရက်စာ ဘေးကပ်ခဲ့ရပြီပေါ့လို့ သနားစိတ်ကလေး ဖြစ်မိခဲ့တယ်။ အကြောင်းကတော့ မျောက်ကလေးဟာ အလွန်အနှစ်သာရ ပြည့်ဝတဲ့ အရသာကောင်းမွန်တဲ့ ပိန်းနှဲသီးကို မစားပဲ အရသာမရှိ အနှစ်သာရလည်း မရှိတဲ့ ပိန်းနှဲသီးကိုမှ အနှစ်သာရရှိလိမ့်မည်ဟု ထင်မှတ်ကာ အငမ်းမရ ရှာဖွေနေခဲ့လို့ပါ။ ရလဒ်အနေနဲ့ အချိန်ကုန်ခြင်း၊ မောပန်းခြင်း နှင့် အဆင်မပြေခြင်းတွေနဲ့သာ သူ့အတွက် တွေ့နေခဲ့ရပါတယ်။\nဒါဟာ ဘာမှမသိသေးတဲ့ တိရစ္ဆာန်လေးတွေရဲ့ အဖြစ်ပြတ် သာဓကတွေသာ ရှိပါသေးတယ်။ သိတတ်တဲ့ ဆင်ခြင်တုန်တရားရှိတဲ့ စာရေးသူတို့ လူ့လောကထဲမှာလဲ “အနှစ်သာရရှိတဲ့အရာကို အနှစ်သာရ ရှိသောအရာလို့ မသိမြင်(လက်ရှိ မိမိလက်ဝယ် ပိုင်ဆိုင်ရရှိထားတာကို တန်ဘိုးထားရကောင်းမှန်း မသိမြင်ခြင်း)၊ အနှစ်သာရ မရရှိတဲ့အရာကို အနှစ်သာရ ရှိသောအရာလို့ ထင်မြင်ယူဆခြင်း (မိမိလက်ဝယ် မရရှိသေးတဲ့အရာ၊ မပိုင်ဆိုင်တဲ့ အရာများ နောက်ကို လိုက်ခြင်း၊ ရှာဖွေခြင်း၊ လိုက်စားခြင်း၊ ပြီးတော့ တန်ဘိုးထားခြင်း)”စသည့် ဒီလို အဖြစ်သနစ်တွေ မရေမတွက်နိုင်အောင် ရှိနေကြတာ စာဖက်သူတို့အနေနဲ့လည်း ဒီမျောက်ကလေးရဲ့ သာဓကကို ထောက်ဆပြီး ထင်သာ မြင်သာနိုင်ပါတယ်။ အဲဒီလို အယူအဆ အမှားတွေကြောင့် ဖြစ်ပေါ်လာတဲ့ ဆိုးကျိုးရလဒ်တွေ၊ ဖြစ်ပေါ်လာတဲ့ ဆိုးကျိုးရလဒ်တွေကြောင့် အခက်ခဲတွေ၊ ကျရှုံးမှုတွေနဲ့ ထိပ်တိုက် ရင်ဆိုင်တွေ့ကြုံကြရတယ်။ အဲဒီနောက် လောကကြီး တစ်ခုလုံးလည်း အဖက်ဆယ်မရအောင် ဒုက္ခတွေ ပင်လယ်ဝေခဲ့ရတယ်။ ဒါကြောင့် အတွေးအခေါ်အယူအဆ၊ နားလည်မှုတွေ ရှိဖို့ စာရေးသူတို့ အနေနဲ့ ကြိုးစားသင့်ပါတယ်။\nအနှစ်သာရ ရှိသော အရာကို အနှစ်သာရရှိတဲ့အတိုင်း သိမြင်ဖို့ရယ်၊ အဲဒီအနှစ်သာရကို အကျိုးရှိရှိ တန်ဖိုးရှိရှိ အသုံးချတတ်ဖို့ရယ်၊ အနှစ်သာရ မရှိတဲ့ အရာကို အနှစ်သာရ မရှိတဲ့အတိုင်း သိမြင်ဖို့၊ အနှစ်သာရ မရှိတာကို စွန့်လွှတ်ဖို့၊ ရှောင်ကြဉ်ဖို့ လိုအပ်ပါတယ်။\nစာဖက်သူ မိတ်ဆွေ သူငယ်ချင်းများလည်း အနှစ်သာရရှိသော အရာများကိုသာ ယူတတ်ပြီး အနှစ်သာရပြည့်ဝတဲ့ သူများ ဖြစ်ကြပါစေလို့ ဆုတောင်းရင်း………………….\nPosted by ကဝိရနံ့ရှင်


Geldene (ဂျယ်လ်ဒင်း) - Hello Sayarwon\nHelloSayarwon » ဆေးဝါးများ » ဆေးဝါးနှင့်ဆေးဖက်ဝင် » ဆေးဝါးများအားလုံး » Geldene (ဂျယ်လ်ဒင်း)\nGeldene (ဂျယ်လ်ဒင်း) ကဘာလဲ။\nGeneric Name: Geldene (ဂျယ်လ်ဒင်း) Brand Name(s): Generics only. No brands available.\nGeldene (ဂျယ်လ်ဒင်း) ကို ဘာအတွက်အသုံးပြုကြသလဲ\nGeldene ဟာ စတီးရွိုက်မဟုတ်သော အကိုက်အခဲပျောက်ဆေးဖြစ်ပြီး အရိုးအဆစ်များ နာကျင်ကိုက်ခဲရောင်ရမ်းခြင်း၊ခါးနာခြင်း၊နောက်ကျောနာခြင်း၊ခြေထောက်ခေါက်ခြင်း၊ဒါဏ်ဖြစ်ခြင်း စသည်တို့ကို သက်သာပျောက်ကင်းအောင် ကုသပေးနိုင်ပါတယ်။\nGeldene (ဂျယ်လ်ဒင်း) ဘယ်လိုသောက်သုံးသင့်သလဲ\nဂျဲလ်အနည်းငယ်ကိုယူပြီး အသုံးပြုလိုတဲ့ နေရာပေါ်ကို လိမ်းပါ။ ပြီးရင် အသာအယာ နှိပ်နယ်ပေးပါ။ ဆေးလိမ်းပြီးတဲ့အခါ လက်ကို အသေအချာ ဆေးပါ။ ဆေးကို ဘယ်လိုအသုံးပြုရမယ်ဆိုတာ သင့်ဆရာဝန်က ညွှန်ကြားပါလိမ့်မယ်။\nအများအားဖြင့် တနေ့ကို ၃ကြိမ်မှ ၄ကြိမ် လိမ်းရလေ့ရှိပါတယ်။ ဆေးသုံးစွဲနည်းလမ်းညွှန်ဟာ ဆေးဗူးနဲ့အတူတကွ ပါဝင်လာမှာဖြစ်ပါတယ်။ တကယ်လို့ ပုံမှန်အတိုင်း ဆေးလိမ်းဖို့ မေ့သွားတယ်ဆိုရင် မစိုးရိမ်ပါနဲ့။ သင်သတိရတဲ့အချိန်မှာ ဆေးကိုလိမ်းလိုက်ပါ။ ပြီးရင် ယခင်အတိုင်း ဆက်လိမ်းသွားပေးပါ။\nGeldene (ဂျယ်လ်ဒင်း) ဘယ်လိုသိမ်းဆည်းရမလဲ\nGeldene ကို တိုက်ရိုက်နေရောင်ခြည်မထိုးအောင်နဲ့ စိုစွတ်မှုမရှိအောင်ထားတာက အကောင်းဆုံးသိုလှောင်သိမ်းဆည်းတဲ့နည်းပဲဖြစ်ပါတယ်။ ဆေးအာနိသင်ပျက်ပြယ်တာနဲ့ ဆေးအနေအထားပျက်ယွင်းမှုတွေမဖြစ်အောင်လို့ geldene ကို ရေချိုးခန်းထဲမှာသိမ်းဆည်းတာနဲ့ ရေခဲအောင် သိမ်းဆည်းတာတွေမပြုလုပ်ပါနဲ့။\ngeldene ဆေးအမျိုးအစားနဲ့၊ ဆေးထုတ်လုပ်တဲ့ ကုမ္ပဏီကွဲပြားမှုပေါ်မူတည်ပြီး သိမ်းဆည်းတဲ့ပုံစံကွဲပြားခြားနားမှုရှိနိုင်ပါတယ်။ ဒီအတွက် ဆေးဘူးအခွံမှာပါတဲ့ သိုလှောင်သိမ်းဆည်းမှုညွှန်ကြားချက်ကို ကြည့်ရှုစစ်ဆေးတာမျိုး ဒါမှမဟုတ် ဆေးဝါးကျွမ်းကျင်သူကို မေးမြန်းတာမျိုးကိုအမြဲလုပ်ပါ။ လုံခြုံစိတ်ချရဖို့အတွက် ဆေးဝါးတွေအကုန်လုံးကို ကလေးတွေ၊ အိမ်မွေးတိရိစ္ဆာန်တွေနဲ့ ဝေးရာမှာထားပါ။\nGeldene ကို အိမ်သာထဲကိုပစ်ချတာနဲ့ ရေထွက်ပေါက်တွေထဲကနေ ဆေးချတာမျိုးကို မလုပ်သင့်ပါဘူး။ ဆေးဝါးတွေကိုမလိုအပ်တော့တဲ့အခါ ဒါမှမဟုတ် သက်တမ်းကုန်ဆုံးသွားတဲ့အခါတွေမှာ စနစ်တကျစွန့်ပစ်ဖို့ အရေးကြီးပါတယ်။ ဆေးဝါးများကို စနစ်တကျဘယ်လိုစွန့်ပစ်ရမယ်ဆိုတာနဲ့ပတ်သက်လို့ သင့်ရဲ့ဆေးဝါးကျွမ်းကျင်ပညာရှင်နဲ့တိုင်ပင်ပါ။\nGeldene ကိုရေခဲသေတ္တာထဲတွင် သိမ်းဆည်းခြင်းက အကောင်းဆုံးဖြစ်ပါတယ်။ ဆေးအာနိသင်ပျက်ပြယ်နိုင်တဲ့အတွက် ရေခဲအောင်မလုပ်ရပါ။\nGeldene (ဂျယ်လ်ဒင်း) အသုံးမပြုခင် ဘာတွေသိသင့်သလဲ\nဂျဲလ်ကို မျက်စိနဲ့မထိမိအောင် သတိထားရမှာဖြစ်ပြီး ပေါက်ပြဲနေတဲ့အရေပြားနေရာ သို့မဟုတ် နီရဲပြီးတင်းနေတဲ့ အရေပြားနေရာတွေကို ဆေးမလိမ်းရပါဘူး။ မတော်တဆမှားယွင်းပြီး အဆိုပါ နေရာတွေကို ဆေးလိမ်းလိုက်မိတယ် ဒါမှမဟုတ် ဆေးနဲ့ထိမိတယ်ဆိုရင် ရေနွေးနဲ့ အမြန်ဆုံး ဆေးပစ်ရပါမယ်။\nဂျဲလ်လိမ်းထားတဲ့နေရာတွေကို ပတ်တီးစည်းတာမျိုး ဒါမှမဟုတ် ပလာစတာကပ်တာမျိုးတွေ မလုပ်ရပါဘူး။ ဒီလို လုပ်မယ်ဆိုရင် သင့်အရေပြားက စုပ်ယူမယ့် piroxicam ပမာဏဟာ လိုတာထက် ပိုများသွားမှာဖြစ်တဲ့အတွက် ဘေးထွက်ဆိုးကျိုးတွေကို ပိုဖြစ်လာစေနိုင်ပါတယ်။piroxicam ကြောင့် သင့်အသားအရေဟာ ခါတိုင်းလောက် နေရောင်မခံနိုင်တာမျိုးတွေကို ခံစားရပါမယ်။\nဒါကြောင့် နေဆာလှုံတာမျိုးကို ရှောင်ရှားရမှာဖြစ်တဲ့အပြင် (သင့်အသားအရေက ဆေးကို ဘယ်လိုတုံ့ပြန်သလဲဆိုတာ မသိသေးခင်အထိ) ဆေးလိမ်းထားတဲ့ နေရာတွေကို ပြင်းထန်တဲ့ နေရောင်ခြည်နဲ့ မထိတွေ့ရလေအောင်လည်း ဂရုစိုက်ရပါမယ်။\nကိုယ်ဝန်ဆောင်နေချိန် ဒါမှမဟုတ် ကလေးနို့တိုက်နေချိန်မှာ Geldene (ဂျယ်လ်ဒင်း) ကိုသုံးစွဲဖို့ စိတ်ချရပါသလား\nGeldene (ဂျယ်လ်ဒင်း) ကိုအသုံးပြုခြင်းဖြင့် ဘယ်လိုဘေးထွက်ဆိုးကျိုးတွေဖြစ်နိုင်သလဲ\nအနီစက်များ ပြင်းထန်စွာ ထွက်ခြင်း။\nဘယ်ဆေးတွေက Geldene (ဂျယ်လ်ဒင်း) နဲ့ ဓါတ်ပြုနိုင်သလဲ\nGeldene ဟာ သင်အခုလောလောဆယ်သောက်သုံးနေတဲ့တခြားသော ဆေးဝါးတွေနဲ့ ဓါတ်ပြုမှုတွေဖြစ်နိုင်ပြီး ဆေးဝါးတွေအကျိုးသက်ရောက်မှုပုံစံနဲ့ ဘေးထွက်ဆိုးကျိုးတွေဖြစ်လာနိုင်ချေ ပြောင်းလဲမှုတွေဖြစ်နိုင်ပါတယ်။\nဆရာဝန် ဒါမှမဟုတ ဆေးဝါးကျွမ်းကျင်သူကို အမြဲပြောပြပါ။ ဆေးဝါးတွေကို ဆရာဝန်ခွင့်ပြုချက်မပါဘဲ သောက်သုံးခြင်း၊ ရပ်ဆိုင်းခြင်း၊ ပမာဏကိုပြောင်းလဲခြင်းတွေမပြုလုပ်ပါနဲ့။ အထူးသဖြင့် စတီးရွိုက်မဟုတ်တဲ့ အကိုက်အခဲပျောက်ဆေးဖြစ်တဲ့ aspirin, ibuprofen, diclofenac, နဲ့indometacin တို့ကိုပါ သုံးစွဲနေရင်ပေါ့။\nအစားအသောက်တွေနဲ့ အရက်က Geldene (ဂျယ်လ်ဒင်း) နဲ့ ဓါတ်ပြုနိုင်သလား\nGeldene က အစားအသောက် ဒါမှမဟုတ် အရက်သေစာနဲ့ ဓါတ်ပြုမှုတွေဖြစ်ပြီး ဆေးဝါးတွေအကျိုးသက်ရောက်မှုပုံစံနဲ့ ဘေးထွက်ဆိုးကျိုးတွေဖြစ်လာနိုင်ချေ ပြောင်းလဲမှုတွေဖြစ်နိုင်ပါတယ်။ မလိုလားအပ်တဲ့ ဓါတ်ပြုမှုတွေမဖြစ်လာအောင်လို့ အစားအသောက်၊ အရက်သေစာတွေနဲ့ ဓါတ်ပြုနိုင်ချေရှိမရှိကို မေးမြန်းတိုင်ပင်ပါ။\nဘယ်ရောဂါအခြေအနေတွေက Geldene (ဂျယ်လ်ဒင်း) နဲ့ ဓါတ်ပြုနိုင်သလဲ\nGeldene ဟာ သင့်ရဲ့ နဂိုကျန်းမာရေးအခြေအနေများနဲ့ သက်ရောက်ဓါတ်ပြုမှုတွေရှိနိုင်ပါတယ်။ သင့်ရဲ့ ကျန်းမာရေးအခြေအနေကို ပိုဆိုးသွားစေတာ ဒါမှမဟုတ် ဆေးသက်ရောက်မှုပုံစံပြောင်းလဲသွားတာတွေဖြစ်နိုင်ပါတယ်။\nဒါ့ကြောင့် သင့်ရဲ့ကျန်းမာရေးအခြေအနေအကုန်လုံးကို သင့်ရဲ့ဆရာဝန် ဒါမှမဟုတ် ဆေးဝါးကျွမ်းကျင်ပညာရှင်ကို အသိပေးဖို့ အရေးကြီပါတယ်။ အဆိုပါ ကျန်းမာရေးအခြေအနေတွေက\nအရေပြားပြဿနာ – နှင်းခူ။\nအရွယ်ရောက်ပြီးသူတွေအတွက် Geldene (ဂျယ်လ်ဒင်း) ရဲ့ အသုံးပြုရမယ့်ပမာဏကဘယ်လောက်လဲ\nဂျဲလ်အနည်းငယ်ကိုယူပြီး အသုံးပြုလိုတဲ့ နေရာပေါ်ကို လိမ်းပါ။ ပြီးရင် အသာအယာ နှိပ်နယ်ပေးပါ။ ဆေးလိမ်းပြီးတဲ့အခါ လက်ကို အသေအချာ ဆေးပါ။ အများအားဖြင့် ဆေးကိုတနေ့ ၃ကြိမ်မှ ၄ကြိမ် လိမ်းရလေ့ရှိပါတယ်။\nကလေးတွေအတွက် Geldene (ဂျယ်လ်ဒင်း) ရဲ့ အသုံးပြုရမယ့်ပမာဏကဘယ်လောက်လဲ\nGeldene (ဂျယ်လ်ဒင်း) ကိုဘယ်လိုရရှိနိုင်သလဲ\ngeldene ကို အောက်ဖော်ပြပါ ဆေးဝါးပုံစံများနှင့် အချိုးအစားများဖြင့် ရရှိနိုင်ပါတယ်။\nလိမ်းဆေး ဂျဲလ် Piroxicam 0.5%\nGeldene ကို သောက်သုံးဖို့ လွတ်သွားခဲ့ပါက (မေ့ခဲ့ပါက) သတိရတဲ့အချိန်မှာ အမြန်ဆုံးသောက်သုံးပါ။ သို့သော်လည်း နောက်တစ်ကြိမ်သောက်သုံးရမယ့်အချိန်နဲ့ နီးကပ်နေပြီဆိုရင်တော့ လွတ်သွားတဲ့အကြိမ်ကို ကျော်ပြီး ပုံမှန်အချိန်မှာပဲ သောက်လိုက်ပါ။ ဆေးပမာဏကို နှစ်ဆတိုးသောက်တာမျိုးမလုပ်ပါနဲ့။\nAccessed November 30, 2016\nFeldene. http://patient.info/medicine/piroxicam-gel- for-pain- relief-feldene.